V Musa 12 | Alkitab TOBA\n← V Musa 13\nV Musa 11 →\n12:1 On do aturan dohot uhum, angka na tama ringkotanmuna mangulahon di tano na nilehon ni Jahowa, Debata ni angka ompum, tu ho bahen partalianmu, saleleng hamu mangolu di atas tano on.\n12:2 Ingkon panepneponmuna situtu sude inganan pamelean tu debata sileban di bangso parbegu, angka sisoluhonmuna, nang di atas dolok manang di atas robean, manang di toru ni saluhut hau na rata.\n12:3 Ingkon lohaonmuna do angka langgatannasida i, jala taporanmuna ajiajiannasida, jala suda tutungonmuna sombaonnasida dohot api jala tahaonmuna do angka ganaganaan, sumansuman ni Debatanasida, ingkon pidomhononmuna goarnasida sian inganan i.\n12:4 Ndang jadi bahenonmuna songon i tu Jahowa, Debatamuna i.\n12:5 Ingkon di inganan sipilliton ni Jahowa, Debatamuna i, sian saluhut margamuna umpajokkon Goarna tusi bahen ingananna, ingkon disi tahe luluanmuna Ibana jala sitopotonmuna.\n12:6 Tusi huhut boanonmuna angka peleanmuna situtungon dohot peleanmuna sipotongon dohot parpuluanmuna i dohot pelean sitatingan sian tanganmuna, angka bagabagamuna dohot peleanmuna sian lomo ni roha, ro di anak buhabaju sian lombumuna dohot sian birubirumuna.\n12:7 Ingkon disi huhut hamu mangan di adopan ni Jahowa, Debatamuna i, jala marlas ni roha hamu mida saluhut na niradotan ni tanganmuna, songon i hamu, songon i dohot isi ni bagasmuna, angka na pinasupasuhon ni Jahowa, Debatam tu ho.\n12:8 Ndang jadi bahenonmuna disi hombar tu saluhut na itabahen sadarion dison, ganup tahe mambahen lomo ni rohana be.\n12:9 Ai ndang dope sahat hamu rasirasa nuaeng tu paradianan, manang tu partalian, silehonon ni Jahowa, Debatam tu ho.\n12:10 Alai magira ma tariparanmuna Jordan jala maringan hamu di tano na binasabasahon ni Jahowa, Debatamuna i bahen partalianmuna, jala pasonangonna ma hamu maradophon saluhut musumuna humaliang, asa marsonangsonang hamu maringan.\n12:11 Ia dung dipillit Jahowa, Debatamuna i, sada inganan di Ibana bahen inganan ni Goarna i, ingkon tusi ma boanonmuna saluhut naung hutonahon i tu hamu: Angka peleanmuna situtungon dohot angka peleanmuna sipotongon, angka parpuluanmuna, angka pelean sitatinganmuna ro di sude ugasan na pinillit, garar ni bagabagamuna, angka na binagabagahonmuna tu Jahowa.\n12:12 Jala ingkon marlas ni roha hamu di adopan ni Jahowa, Debatamuna i, songon i hamu dohot angka anakmuna, angka borumuna, angka naposomuna baoa dohot parompuan, ro di halak Lepi, angka na maringan di bagasan hutamuna i, ai ndang maruli parjambaran manang partalian anggo nasida rap dohot hamu.\n12:13 Ingkon ramotanmu dirim, na so tupa pelehononmu angka peleanmu situtungon di ganup inganan na denggan di roham.\n12:14 Ingkon di inganan sipilliton ni Jahowa di tongatonga ni sada sian angka margamu, ingkon disi do pelehononmu angka peleanmu situtungon, jala ingkon disi do bahenonmu manang aha na hutonahon i di ho.\n12:15 Alai jadi do huhut guru sandok sombu ni roham seatonmu jala panganonmu juhut, hombar tu pasupasu ni Jahowa, Debatam, na nilehonna i tu ho di bagasan saluhut ingananmu; halak na ramun dohot na ias, jadi do manganhon sian i, suang songon hije manang ursa.\n12:16 Holan mudar i tahe ndang jadi panganonmuna, ingkon tu tano do i usehononhon songon aek.\n12:17 Ndang jadi hamu manganhon di bagasan hutamuna i parpuluan sian ememu manang sian anggurmu, manang sian miakmu, manang anak buhabaju sian lombum manang sian birubirum, ro di sude ugasan garar ni bagabagam, angka naung binagabagahonmu ro di peleanmu sian lomo ni roha dohot pelean sitatingan sian tanganmu.\n12:18 Ingkon di adopan ni Jahowa, Debatam do panganonmu angka i, di inganan sipilliton ni Jahowa, Debatam, di Ibana, songon i ho nang anakmu dohot borum, ro di naposom baoa dohot parompuan dohot halak Lepi, na maringan di bagasan hutam, ingkon marlas ni roha ho di adopan ni Jahowa, Debatam, mida saluhut na niradotan ni tanganmu.\n12:19 Jaga dirim, na so tupa marlea roham mida halak Lepi, saleleng mangolu ho di atas tanomi.\n12:20 Alai tung sura dipalambas Jahowa, Debatam parbalohan ni tanomi, songon naung pinarbagabagana hian tu ho, gabe nimmu ma: Naeng mangan juhut ahu, ala hisapan roham naeng mangan juhut, jadi do panganonmu juhut sandok guru sombu ni roham.\n12:21 Alai tung sura holang sian ho inganan naung pinillit ni Jahowa, Debatam, paojakkon Goarna disi, jadi do seatonmu sian lombum manang sian birubirum, angka na nilehon ni Jahowa tu ho, songon naung hutonahon i tu ho, jala mangan ma ho di bagasan hutam, sandok guru sombu ni roham.\n12:22 Tongon tahe songon papangan ni halak di hije dohot di ursa, jadi do songon i panganonmu i; halak na ias dohot na ramun, jadi do rap mangan sian i.\n12:23 Asal marsihohot roham unang mangan mudar, ai mudar i do hosa; dibahen i ndang jadi panganonmu hosai i rap dohot sibukna.\n12:24 Ndang jadi panganonmu mudar i, ingkon tu tano do i usehononmu songon aek.\n12:25 Ndang jadi panganonmu i, asa marhasonangan ho dohot pinomparmu dung salpu ho, molo diulahon ho lomo ni roha ni Jahowa.\n12:26 Alai anggo peleanmi angka na badia i sipelehononmu hian, ro di angka bagabagami, ingkon buatonmu jala boanonmu do i tu inganan naung pinillit ni Jahowa.\n12:27 Ingkon hobasonmu anggo angka peleanmu situtungon, sibukna dohot mudarna di atas langgatan ni Jahowa, Debatam; ia mudar ni angka peleanmu sipotongon ingkon usehononmu do i tu atas langgatan ni Jahowa, Debatam, alai anggo sibukna jadi do panganonmu.\n12:28 Sai paingotingot jala tangihon sude hata on, angka na hutonahon tu ho, asa marhasonangan ho dohot pinomparmu dung salpu ho ro di salelenglelengna, molo tung diulahon ho na denggan dohot na tigor di roha ni Jahowa, Debatam.\n12:29 Ia dung sun siap dibahen Jahowa, Debatam maradophon ho bangso parbegu, angka sitopotonmi laho manean nasida, jala ia dung ditean ho nasida, laos maringan ho di tanonasida i:\n12:30 Sai ramoti ma dirim, asa unang tung tarjorgong ho mangihuthon tu nasida, dung siap nasida maradophon ho, jala unang usouso ho taringot tu debatanasida gabe nimmu: Songon pangoloi ni angka bangso parbegu on di debatanasida, suang songon i do nang ahu bahenonku.\n12:31 Ndang jadi bahenonmu songon i di Jahowa, Debatam, ai saluhut biasbias ni Jahowa na hinagigihon ni rohana dibahen nasida do i tu debatanasida i; ai gari anaknasida dohot borunasida, suda do i ditutung nasida di bagasan api umpele debatanasida i.


Jesaya 60 | Alkitab TOBA\n← Jesaya 61\nJesaya 59 →\n60:1 Hehe ma ho! Marsinondang ma ho! Ai na ro ma panondangmu, jala hamuliaon ni Jahowa binsar di atasmu.\n60:2 Ai ida ma, haholomon do manghungkupi tano on, jala hagolapon angka bangso; alai na binsar ne ma Jahowa di atasmu, jala marsinondang hamuliaonna di atasmu.\n60:3 Jadi dapothonon ni angka bangso parbegu ma panondangmu dohot angka raja mandapothon sinondang naung binsar di ho.\n60:4 Patonggor matam mamereng humaliang! Luhut ma nasida marrongoman ro mandapothon ho. Angka anakmu ro sian na dao, dohot angka borum abingabingonna.\n60:5 Ia dung diida ho nasida marroan sihar ma panailim, jala hinsa jala lumbang roham hilalaonmu, ai turun ma tu ho hamoraon ni laut dohot hinagok ni angka parbegu ro tu ho.\n60:6 Tutupon ni angka parduaan ni unto ma tanom, angka hoda parhuli sian Midian dohot Epah, saluhut nasida ro sian Seba, mangusung sere dohot daupa, jala angka pujipujian ni Jahowa baritahononnasida.\n60:7 Saluhut dorbia sian Kedar marpungu tu ho, angka birubiru tunggal sian Nabaiot mangoloi ho; manaek nasida tu langgatanku bahen pelean lomo ni roha, jala marmulia bahenonku joro ni hamuliaonku.\n60:8 Ise do angka nasida, na ro marhulalan songon ombun, jala songon darapati, angka na manahopi pintu ni asarna.\n60:9 Ai mangkalungunhon ahu do angka pulo, angka parau Tarsis apala parjolo naeng mamboan angka anakmu sian na dao, rap dohot perak dohot serenasida di goar ni Jahowa Debatam dohot di na badia ni Israel, ai nunga marmulia ho dibahen.\n60:10 Jadi ingkon paulion ni halak sileban muse angka parikmu, jala angka rajanasida marhaladoi ho; ai di bagasan rimashu do ho hulinsingi na sai laon, jala di bagasan talup ni rohangku nunga huasi i ho nuaeng.\n60:11 Jadi tongtong ma talak angka bahalmu, arian dohot borngin ndang jadi hinsuon, asa tarboan tu ho parangan ni angka bangso parbegu, jala ditogutogu angka rajanasida.\n60:12 Ai bangso manang harajaon na so mangoloi ho, ingkon mago do, jala angka bangso parbegu ingkon siap situtu do.\n60:13 Hatongamon ni Libanon pe, pinasa, maranti dohot sampinur rap ro manopot ho pajagarhon habadiaonku dohot ojahan ni pathu marmulia bahenonku.\n60:14 Ro do huhut tu ho sombasomba angka anak ni halak na pasipal ho na jolo, jala marsomba tu palak ni patmu sude angka na mangelesi ho, jala goaronna ho: Huta ni Jahowa, Sion ni na badia ni Israel.\n60:15 Ali ni na tinadingkon jala na hinosom ho na sai laon, pola dipasiding halak pamolus ho, bahenonku ma ho gabe hamuliaon salelenglelengna, gabe las ni roha marsundutsundut.\n60:16 Onsoponmu ma disi susu ni angka parbegu jala jolma ni angka raja gabe panusuanmu; jadi tandaonmu ma, ahu do Jahowa sipalua dohot siuluhon ho; ulubalang ni Jakkob.\n60:17 Singkat ni tombaga boanonku ma sere, jala singkat ni bosi boanonku ma perak, jala singkat ni angka hau tombaga, jala singkat ni angka batu bosi, jala bahenonku ma angka partogim gok hadameon jala hatigoran gabe pangondianmu.\n60:18 Ndang be tarbege uhum sigostang botohon di tanom, manang partabanon dohot hamagoan di parbalohanmu, ingkon goaranmu ma angka parikmu: Hatuaon jala angka bahalmu pujipujian.\n60:19 Ndang be adong di ho mata ni ari bahen panondang arian, jala ndang be manondangi di ho rondang ni bulan, Jahowa na ma gabe panondangmu salelenglelengna, jala Debatam gabe hamuliaonmu.\n60:20 Ndang be sundut mata ni arim, manang surut ia bulanmu; ai Jahowa gabe panondangmu salelenglelengna, jala nunga salpu angka ari parniahapanmu.\n60:21 Ia bangsom, saluhut do nasida gabe halak partigor, ro di saleleng ni lelengna do teanonnasida tano on, nasida do tumbur ni naung ahu sandiri manuan, jadijadian ni tanganku bahen pujipujian di ahu.\n60:22 Na ummetmet i gabe saribu, jala na so piga gabe bangso na bolon. Ahu Jahowa mambahensa gira di tingkina i.


Daniel 1 | Alkitab TOBA\nHesekiel 48 →\nAugust 17, 2008 · 12:55\n1:1 Patolutaonhon hinarajahon ni si Joiakim raja sian Juda, ro ma si Nebukadnesar, raja sian Babel tu Jerusalem, laos di tungkum huta i.\n1:2 Jadi dipasahat Tuhan i ma tu bagasan tanganna si Joiakim, raja sian Juda dohot deba angka ulaula sian joro ni Debata, jala diboan do i tu tano Sinear, tu bagas ni angka debatana, jala dipamasuk angka ulaula i tu bagas parartaan ni angka debatana i.\n1:3 Dung i martona ma rajai tu si Aspenas, sintua ni angka naposona di jabuna boanonna deba sian halak Israel, angka pinompar ni raja dohot sian halak na sangap.\n1:4 Dolidoli angka na so adong tihasna, angka na uli rupa, angka na pantas di sandok hapistaran, angka parhapistaran godang, angka na marroha, jala angka na tau marhalado di bagasan jabu ni rajai, asa ajarhononna tu nasida surat dohot hata ni halak Kasdim.\n1:5 Dung i diboho rajai ma tu nasida bohal siganup ari sian sipanganon ni rajai, sian anggur siinumonna sandiri, jala ajaran nasida tolu taon lelengna, asa dung salpu i, ingkon marhalado nasida di jolo ni rajai.


» Download UDU BUNDLE SEASON 6 - LATEST 2016 NIGERIAN NOLLYWOOD MOVIE.MP4 & 3GP\nWed 28 Sep 2016 | 103| Watch free hot Nigerian Nollywood Movies,Ghallywood Movies in English,Best African the movie as shown below UDU BUNDLE SEASON 1 BUNDLE SEASON 2 BUNDLE SEASON 3 BUNDLE SEASON 4 BUNDLE SEASON 5 BUNDLE SEASON 6 Movie, Nigerian Movie, Nollywood Occult Movie SUBSCRIBE TO OUR CHANNEL AT US ON US ON to the nollywoodbest NWB Download UDU BUNDLE SEASON 6 - LATEST 2016 NIGERIAN NOLLYWOOD MOVIE As 3gp & Mp4 for free from our website to your mobile phones / Desktop Computer. Download UDU BUNDLE SEASON 6 - LATEST 2016 NIGERIAN NOLLYWOOD MOVIE, you will love it cos it is really interesting.\n9jabaze UDU BUNDLE naijaloaded UDU BUNDLE SEASON Wikis UDU BUNDLE SEASON wikibaze UDU BUNDLE wikipedia UDU BUNDLE SEASON wiki UDU BUNDLE SEASON notjustok UDU BUNDLE SEASON 6 naijaextra UDU BUNDLE SEASON 6 - jambaze NOLLYWOOD MOVIE Wapbaze wapbaze.com NIGERIAN NOLLYWOOD MOVIE wapbase wapbase.org UDU BUNDLE wapbom UDU BUNDLE SEASON muviza Watch free hot Nigerian Nollywood Movies,Ghallywood Movies in English,Best African the movie as shown below UDU BUNDLE SEASON 1 BUNDLE SEASON 2 BUNDLE SEASON 3 BUNDLE SEASON 4 BUNDLE SEASON 5 BUNDLE SEASON 6 Movie, Nigerian Movie, Nollywood Occult Movie\nDownload UDU BUNDLE SEASON mp3 3gp mp4 Download UDU BUNDLE SEASON 6 mp3 mp4 3gp\nDownload free UDU BUNDLE SEASON 6 - LATEST 2016 NIGERIAN NOLLYWOOD MOVIE by UDU BUNDLE by UDU BUNDLE SEASON by UDU BUNDLE SEASON 6 by UDU BUNDLE SEASON 6 - by NOLLYWOOD MOVIE by NIGERIAN NOLLYWOOD MOVIE DOWNLOAD FILE HERE Related FilesDownload UDU BUNDLE SEASON 3 - LATEST 2016 NIGERIAN NOLLYWOOD MOVIEUDU BUNDLE SEASON 3 - LATEST 2016 NIGERIAN NOLLYWOOD MOVIEDownload UDU BUNDLE SEASON 1 - LATEST 2016 NIGERIAN NOLLYWOOD MOVIEUDU BUNDLE SEASON 1 - LATEST 2016 NIGERIAN NOLLYWOOD MOVIEDownload UDU BUNDLE SEASON 5 - LATEST 2016 NIGERIAN NOLLYWOOD MOVIEUDU BUNDLE SEASON 5 - LATEST 2016 NIGERIAN NOLLYWOOD MOVIEDownload UDU BUNDLE SEASON 6 - LATEST 2016 NIGERIAN NOLLYWOOD MOVIEUDU BUNDLE SEASON 6 - LATEST 2016 NIGERIAN NOLLYWOOD MOVIEDownload UDU BUNDLE SEASON 2 - LATEST 2016 NIGERIAN NOLLYWOOD MOVIEUDU BUNDLE SEASON 2 - LATEST 2016 NIGERIAN NOLLYWOOD MOVIEDownload UDU BUNDLE SEASON 4 - LATEST 2016 NIGERIAN NOLLYWOOD MOVIEUDU BUNDLE SEASON 4 - LATEST 2016 NIGERIAN NOLLYWOOD MOVIEDownload Money Bundle Season 1 - 2016 Latest Nigerian Nollywood MovieMoney Bundle Season 1 - 2016 Latest Nigerian Nollywood Movie


2 GoOd 2 b NiCe: AKU TULANG RUSUK KIRI SIAPA?\nAKU TULANG RUSUK KIRI SIAPA?\nDEEP FROM D HEART OF SHAZ D MAFIA at 9:45:00 AM


1 Raja-raja 21 (TOBA)\nI. Raja Ahab mangapian di porlak anggur ni si Nabot, na marutang hosa dibahen getegete ni si Izebel 1-16. II. Si Elia mangalumbahon torutoru ni Debata tu si Ahab, gabe dipaunduk rohana 17-29\n1(I.) Jadi dung salpu angka jamita ondeng, adong ma sada halak na margoar si Nabot sian Jisreel, marporlak anggur ibana di Jisreel, mardonokkon jabu ni si Ahab, raja di Samaria.\n2Dung i ro ma hata ni si Ahab mandok tu si Nabot: Ua lehon tu ahu porlak anggurmi, asa gabe porlak hatubuan ni ingkau rata i di ahu, ala jonokna tu lambung ni jabungku; hulehon pe tu ho porlak anggur na dumenggan bahen singkatna, manang perak na saarga ni porlakmi, molo i lumehet di bagasan roham.\n3Alai ninna si Nabot ma mandok si Ahab: Dao ma i sian ahu bahenon ni Jahowa, anggo tung lehononku tu ho tadingtadingan ni damang.\n4Jadi mulak ma si Ahab tu bagasan jabuna, pola gusar jala marmurukmuruk ala hata ni si Nabot sian Jisreel tu ibana, songon on: Ndang olo ahu mangalehon tu ho tadingtadingan ni damang. Dung i dipapeak rajai ma ibana tu podomanna, jala dipahusor bohina dompak dorpi pola ndang olo ibana mangan sagusagu.\n5Dung i ro ma si Izebel, jolmana i, manopot ibana huhut didok tu ibana: Ala ni aha umbahen tung marsakmarsak roham, jala ndang olo ho mangan sagusagu?\n6Dung i didok ibana ma tu nasida: Nunga nian mangkatai ahu dohot si Nabot sian Jisreel, jala hudok tu ibana: Ua lehon di ahu porlak anggurmi tuhoronku, manang molo lomoan roham asa hulehon tu ho sada porlak anggur na asing singkatna; alai ninna ibana do: Ndang olo ahu mangalehon tu ho porlak anggurhi.\n7Dung i didok si Izebel jolmana i ma mandok ibana: Atehe mangkajongjongkon harajaon di Israel do ho nuaeng? Hehe ho, jala pangan sagusaguon, jala pir tondim! Ahu pe mangalehon tu ho porlak anggur ni si Nabot, halak Jisreel.\n8Dung i dibahen ma angka surat marhitehite goar ni si Ahab jala disahap marhitehite sahapna, jala ditongoshon angka surat i tu angka sintua dohot tu halak na raja di bagasan hutana, angka dongan sahuta ni si Nabot tahe.\n9Jala songon on do hata ni angka suratna i: Martingting ma hamu mandokkon saluhut halak marpuasa, jala dokkon hamu si Nabot hundul di julu on ni luhutan i!\n10Pahundul hamu huhut dua halak parroha na so hasea, na jahat situtu paadopadop dohot ibana, asa manindangi nasida dompak ibana, dohononna ma: Nunga diinsahi ho Debata dohot raja. Dung i togihon hamu ibana tu ruar, laos dangguri hamu ibana dohot batu asa mate.\n11Jadi ro ma halak donganna sahuta, i ma angka sintua dohot halak na raja, angka na maringan di bagasan hutana i, dibahen nasida ma songon na nidokkon ni si Izebel di bagasan surat angka na tinongosna i tu nasida.\n12Martingting ma nasida mandokkon halak marpuasa, jala didokkon si Nabot hundul di julu on ni luhutan i.\n13Dung i ro ma sidua halak parroha na jahat i, jala hundul nasida paadopadop dohot ibana, dung i manindangi ma halak parroha na jahat i dompak si Nabot di adopan ni bangso i, ninna ma: Nunga diinsahi si Nabot on Debata dohot rajai. Dung i ditogihon nasida ma ibana tu balian ni huta i, gabe didangguri ibana dohot batu laos mate.\n14Dung i disuru nasida ma suruanna manopot si Izebel, mandok tu ibana: Nunga mate si Nabot didangguri dohot batu.\n15Jadi dung dibege si Izebel naung mate si Nabot didangguri dohot batu, didok si Izebel ma tu si Ahab: Hehe ma ho, buat ma porlak anggur ni si Nabot, halak Jisreel, na jinouna i mangalehon tu ho tuhoronmu, ai ndang be mangolu si Nabot, nunga mate ibana.\n16Jadi dung dibege si Ahab naung mate si Nabot, hehe ma ibana laho tuat tu porlak anggur ni si Nabot, halak Jisreel, asa soluhonna.\n17(II.) Alai ro ma hata ni Jahowa tu si Elia halak Tisbi, ninna ma:\n18Hehe ma ho jala tuat mandapothon si Ahab, raja ni Israel na marhabangsa di Samaria; ida ma, di bagasan porlak anggur ni si Nabot do ibana nuaeng, ai nunga tuat ibana tusi asa soluhonna.\n19Jala dohononmu ma tu ibana: Songon on do hata ni Jahowa: Nda nunga mambunu jolma ho huhut mangalaum ugasan? Angkup ni dohononmu ma tu ibana: Songon on do hata ni Jahowa: Ia disi didilati angka biang mudar ni si Nabot, ingkon disi dilatan ni angka biang mudarmu!\n20Dung i ninna si Ahab ma mandok si Elia: Nunga leak tardapot ahu dibahen ho, ale musungku? Dung i ninna si Elia ma: Nunga dapot ahu ho tutu, ala naung digadishon ho dirim mangulahon sogo ni roha ni Jahowa.\n21Ida ma, Ahu parohon jea tu ho, jala Ahu mangaripashon pinomparmu, mangaripashon sian Ahab nasa baoa, na bajar dohot na tang di Israel.\n22Jala Ahu mambahen pinomparmu, songon pinompar ni si Jerobeam, anak ni si Nebat dohot songon pinompar ni si Baesa, anak ni si Ahia, ala paminggilna pahehe murukku dohot ala nielana i halak Israel mambahen dosa.\n23Nang taringot tu si Izebel songon on do hata ni Jahowa: Ingkon suda panganon ni biang sogot si Izebel di lambung parik ni Jisreel.\n24Manang ise na mate sian si Ahab di bagasan huta, ingkon suda panganon ni biang, jala manang ise na mate di ladang, ingkon suda parguton ni pidong na martongatonga langit.\n25Ndang dung adong antong jolma naung manggadishon dirina mangulahon sogo ni roha ni Jahowa, songon si Ahab, na pinajuju ni si Izebel jolmana i.\n26Tung na sogir situtu do parulaonna laho mangihuthon tu angka debata sileban, maniru sude na binahen ni halak Amori na jolo, angka naung pinabali ni Jahowa nian maradophon halak Israel.\n27Alai dung dibege si Ahab angka hata ondeng, gabe diribahi ma pangkeanna, jala disolukkon abit tangki tu dagingna huhut marpuasa ibana, jala modom marabit tangki, jala tungki mardalan.\n28Dung i ro ma hata ni Jahowa tu si Elia, halak Tisbi songon on:\n29Atehe nunga diida ho na pinaunduk ni si Ahab dirinai maradophon Ahu? Ala naung pinaundukna i dirina maradophon Ahu, ndang paroonku jea i saleleng mangolu ibana, di ngolu ni anakna pe paroonku jea tu pinomparna.


26 Hesekiel | Alkitab TOBA\nCategory Archives: 26 Hesekiel\n2:1 Jadi didok ibana ma tu ahu: Ale anak ni jolma, ojakkon ma patmu, asa mangkatai ahu tu ho.\n2:2 Dung i uju mangkatai ibana tu ahu, bongot ma Tondi i tu bagasan ahu, laos dipajongjong ahu di pathu, gabe mananginangi ahu tu ibana na mangkatai dohot ahu.\n2:3 Dung i didok ibana tu ahu: Ale anak ni jolma, ahu ma marsuru ho tu halak Israel, tu bangso angka na manggunturi dompak ahu; nang nasida, nang ompunasida, sai marbalik do sian ahu rasirasa sadarion.\n2:4 Ahu ma tongon marsuru ho tu anak, angka na pir bohi dohot na tangkang marroha, jala dohononmu ma tu nasida: Boti hata ni Tuhan Jahowa.\n2:5 Alai anggo nasida, manang tangihononna manang ndang, ai bangso panggunturi do nasida, gabe diboto nasida naung adong panurirang sada di tongatonganasida.\n2:6 Ia ho ale anak ni jolma, unang ho mabiar maradophon nasida, manang umbege hatanasida i pe, unang ho tahuton! Ai atik pe suga jala tadatada donganmi, jala maringan ho di lambung hala, unang tahuton ho umbege hatanasida i, jala unang mabiar ho mida bohinasida, ai bangso panggunturi do nasida.\n2:7 Ingkon dohononmu angka hatangku tu nasida, manang tangihononna manang ndang, ai panggunturi do nasida.\n2:8 Dibahen i, ho ale anak ni jolma, tangihon ma na hudok tu ho, unang dohot ho manggunturi, songon bangso panggunturi i! Pabuha ma pamanganmu, jala pangan silehononku tu ho.\n2:9 Dung i maralatan ma ahu, gabe ida ma, tangan sada sonson tu jolongku, jala ida ma, di bagasanna do surat laklak sada na binalunan.\n2:10 Jala dipaherbang di jolongku, jala marsurat do i di jolo dohot di pudi, jala tarsurat disi: Angka andung, partatangison dohot parisuangon!\nAugust 17, 2008 · 13:24\n3:1 Dung i ninna ibana muse tu ahu: Ale anak ni jolma, pangan ma na jumpang ho di jolom; pangan ma tahe balunanon, jala laho ma ho, hatahon ma tu pinompar ni Israel.\n3:2 Jadi hupangangang ma pamanganku, gabe dilehon ibana ma balunan i panganonku.\n3:3 Laos didok ma tu ahu: Ale anak ni jolma, ingkon panganonmu, jala onjathononmu tu butuham balunan na hulehon i tu ho. Jadi hupangan ma, gabe tonggi songon situak ni loba di bagasan pamanganku.\n3:4 Dung i ninna ibana muse tu ahu: Ale anak ni jolma, laho ma ho mandapothon pinompar ni Israel, jala hatahon ma tu nasida angka hatangki!\n3:5 Ai ndada tu bangso parhata bobang, manang pardila na hallang ho sinuru, tu pinompar ni Israel do.\n3:6 Ndada tu torop bangso, angka parhata bobang, manang pardila na hallang, angka na so dapot ho hatanasida antusanmu; atik pe so tu nasida ho husuru, ianggo nasida tangihononna do ho, tung sura.\n3:7 Alai anggo pinompar ni Israel, ndang olo nasida tumangihon ho, ai ndang olo nasida tumangihon ahu; ai tung sandok pinompar ni Israel, angka sipir pardompahan do, jala angka na tangkang marroha do nasida.\n3:8 Ida ma, nunga hupapir bohim suman tu bohinasida, jala nunga hupapir pardompahanmu suman tu pardompahannasida i.\n3:9 Nunga hupapir pardompahanmu, songon mata intan, umpir sian batu hian tahe; unang ho mabiar mida nasida, jala unang tahuton ho maradophon bohinasida, ai pinompar na tangkang do nasida.\n3:10 Angkup ni ninna ibana tu ahu: Ale anak ni jolma, luhut hata angka na huhatahon tu ho, ingkon pajoponmu tu bagasan roham, jala pinggolonmu.\n3:11 Antong laho ma ho mandapothon angka naung tarbuang, manopot angka anak ni bangsom, pangkulinganmu ma nasida, jala dohononmu tu nasida: Songon on do hata ni Tuhan Jahowa! Manang tangihononna, manang ndang.\n3:12 Dung i diluahon Tondi i ma ahu, gabe hubege sian pudingku soara hariburon bolon, ninna ma: Pinuji ma hamuliaon ni Jahowa sian hajongjonganna!\n3:13 Angkup ni hubege soara ni habong ni angka parngolu i, angka na masidolosan, dohot soara ni roda, angka na di lambungna, dohot soara ni hariburon bolon.\n3:14 Jadi dung diluahon Tondi i ahu, laos diusung ahu, gabe piripirion ahu mardalan di mohop ni ateatengku, alai tangan ni Jahowa do margogoihon ahu.\n3:15 Jadi tolhas ma ahu tu angka na tarbuang di Tel-Abib, angka na maringan martopihon batang aek Hebar, laos disi do ahu hundulhundul rap dohot nasida pitu ari padodot, hohom boti di tongatonganasida.\n3:16 Jadi dung salpu na pitu ari i, ro ma hata ni Jahowa tu ahu songon on:\n3:17 Ia ho anak ni jolma! Nunga hupabangkit ho bahen siparmahan halak Israel, dibahen i sai tangihon ma hata na ruar sian pamanganku, angka sipatolhasonmu palumba nasida sian ahu.\n3:18 Molo hudok tu parjahat i: Ingkon mate ho, hape ndang dipalumba ho ibana, jala ndang diapoi ho ibana tumundalhon dalanna na jahat i, asa dapotan hangoluan ibana nian; sai na mate do nian parjahat i di bagasan hajahatonna, alai sian tanganmi do partungguhononku mudarna.\n3:19 Alai anggo dipalumba ho do parjahat i, hape ndang olo ibana tumadingkon hajahatonna i dohot dalanna na jahat i, mate di bagasan hajahatonna ma ibana, alai malua do anggo tondim.\n3:20 Alai molo ditadingkon partigor i hatigoranna na sai laon, jala diulahon hageduhon, bahenonku ma partuktuhan tu jolona, asa mate ibana, ai ndang dipalumba ho ibana; mate di bagasan dosana do nian ibana, jala ndang be ingoton hatigoranna na niulana i, alai anggo mudarna sian tanganmu do pangidoonku.\n3:21 Alai molo tung dipalumba ho partigor i na sai laon, unang nian mardosa partigor i, gabe laos so mardosa ibana, ingkon mangolu ibana, ala na olo ibana palumbaon, ho pe nunga dipalua ho tondim.\n3:22 Dung i ampe ma disi tu ahu tangan ni Jahowa, jala ninna ma tu ahu: Borhat ma ho, ruar ma ho mandapothon rura i, asa disi huangkupi ho mangkatai.\n3:23 Jadi borhat ma ahu, jala ruar manopot rura i, gabe ida ma, jongjong disi hamuliaon ni Jahowa, suang songon hamuliaon, na huida di topi ni batang aek Hebar, gabe manungkap ma ahu tu tano.\n3:24 Jadi bongot ma Tondi i tu bagasan ahu, jala dipajongjong ahu di pathu, laos diangkupi ahu mangkatai, jala ninna mandok ahu: Laho ma ho, hurungkon ma ho di bagasan jabum!\n3:25 Ia ho ale anak ni jolma, ida ma, ampehononnasida ma angka tali tu ho, laos ihotanna ho, asa unang ho ruar tu tongatonganasida.\n3:26 Angkup ni lohot ma bahenonku dilam tu langitlangit ni pamanganmu, asa mangungu ho, asa unang be ho jolma paminsang di nasida, ai bangso panggunturi do nasida.\n3:27 Alai molo huangkupi ho muse mangkatai, bungkaonku ma pamanganmu, gabe dohononmu ma tu nasida: Songon on do hata ni Tuhan Jahowa: Manang ise na umbegesa, dibege ma, manang ise na so olo, ndengkon olo! Ai bangso panggunturi do nasida.\n4:1 Ia ho ale anak ni jolma, buat ma di ho tano takko sada, jala peakkon di jolom, jala uhirhon tusi huta Jerusalem.\n4:2 Jala bahen hubu dompak huta i, jala pauli angka batarbatar di atasna, jala pajongjong parik sada dompak huta i, jala bahen angka parsaroan martungkum huta i, jala pajongjong angka salosap humaliang.\n4:3 Angkup ni buatonmu ma di ho balanga bosi sada, jala pajongjongonmu ma i gabe parik bosi, parholanganmu sian huta i, jala sai dituju bohim ma i, asa hona hubu huta i tungkumonmu. I ma gabe tanda di pinompar ni Israel.\n4:4 Alai anggo ho podomanmu ma sihambirangmu, jala ampehon ma hajahaton ni pinompar ni Israel tu atasna, marguru sian bilangan ni angka ari parpodommu disi, lelengna usungonmu hajahatonnasida.\n4:5 Ianggo ahu nunga hubuhul tu ho angka taon ni hajahatonnasida, manjadi torop ni ari tolu ratus siapulu ari lelengna usungonmu hajahaton ni pinompar ni Israel.\n4:6 Ia dung dipatolhas ho angka ari i, podomanmu ma paduahalihon siamunmi, asa usungonmu hajahaton ni pinompar ni Juda opatpulu ari lelengna, sada taon gabe sadari hubahen anggo tu ho.\n4:7 Antong dompak parhubuon ni Jerusalem ma tujuon ni bohim dohot tanganmu manangkas, asa manurirangi ho dompak huta i.\n4:8 Jala ida ma, nunga pola hubahen tu ho angka tali, jala ndang jadi humosing ho sian hambirang tu siamun, paima dipatolhas ho angka ari partungkumonmu.\n4:9 Ia ho buatonmu ma di ho eme simetmet dohot siansimun dohot dalidali dohot hadio dohot bajaure dohot daua, jala bahenonmu luhutna i tu bagasan sada tong, jala paulionmu angka i di ho bahen sagusagu, marguru sian bilangan ni angka ari parpodommu manjorbing, singkop tolu ratus siapulu ari lelengna panganonmu.\n4:10 Ia godang ni panganon sipanganonmu ganup ari dasingon do duapulu sekkel sadari, ingkon martingki do panganonmu.\n4:11 Ingkon marsuhat do nang aek siinumonmu, saparonom hin, ingkon martingki do inumonmu.\n4:12 Angkup ni panganonmu do sagusagu sada sian gadongkau, jala masahonmu do i marhitehite ginagat ni jolma di adopannasida.\n4:13 Dung i ninna Jahowa ma: Ingkon songon i ramun panganon ni halak Israel sogot rotinasida di tongatonga ni angka parbegu, haambolongannasida bahenonku.\n4:14 Jadi ningku ma: Iale Tuhan Jahowa, ida ma, ndang dung tarsamar rohangku, jala ndang dung hupangan na mate garam, manang soroan olat ni sietehetehonku rasirasa nuaeng jala ndang dung bongot tu bagasan pamanganku juhut habiason.\n4:15 Dung i ninna ibana tu ahu: Ida ma, hulehon pe tu ho ginagat ni lombu, singkat ni ginagat ni jolma, di atas ni pe masahonmu sagusagum.\n4:16 Angkup ni ninna ibana tu ahu: Ale anak ni jolma, ida ma, ponggolhononku ma tungkot parbohalon di Jerusalem, asa panganonnasida roti na nidasing, jala mardongan hagogotan, nang aek marsupak do inumonnasida, jala mardongan hapariron.\n4:17 Ala hurangan roti dohot aek nasida, gabe tarhatotong be nasida jala mandate binahen ni hajahatonnasida i.\nAugust 17, 2008 · 13:23\n5:1 Ia ho ale anak ni jolma, buat ma di ho podang sada na tajom, songon raut parnabung! Buat ma i di ho, jala bolushon sian ulum dohot sian janggutmu; dung i buat muse di ho dasing sada laho marbagi angka obuk i.\n5:2 Sapartoluna ma purunonmu di bagasan api di tongatonga ni huta i, ia dung gok angka ari partungkumon i; dung i buat ma na sapartolu nari, jala jaljali marhitehite podang humaliang huta i; jala na sapartolu muse purpurhon ma tu alogo, ai sintahonku ma podang i sian pudinasida.\n5:3 Angkup ni buatonmu ma sian i otik bilanganna, jala pudunonmu do i di bagasan suhisuhi ni ulosmu.\n5:4 Dung i buatonmu muse sian i otik, jala reongkononmu do i tu tongatonga ni api, jala purunonmu di bagasan api; ruar ma sian i muse api rarat tu sandok pinompar ni Israel.\n5:5 Songon on do hata ni Tuhan Jahowa: Ia huta Jerusalemon, nunga hupahot di tongatonga ni angka parbegu, jala dihaliangi angka luat.\n5:6 Hape manggunturi nasida dompak angka uhumhu, gabe jumahat nasida sian angka parbegu, jala manggunjal nasida dompak angka patikku, lobi sian luat angka na humaliang nasida, ai ditoisi nasida do angka uhumhu, jala ndang diparangehon nasida angka patikku.\n5:7 Dibahen i songon on do hata ni Tuhan Jahowa: Ala jumahat hamu sian parbegu, angka na humaliang hamu, ndang diparangehon hamu angka patikku, jala ndang diradoti hamu angka uhumhu; uhum ni parbegu pe, angka na humaliang hamu, ndang diihuthon hamu.\n5:8 Dibahen i, songon on do hata ni Tuhan Jahowa: Ida ma, dohot ma ahu gabe alom, apala di tongatongami ahu mandabu uhum di adopan ni angka bangso parbegu.\n5:9 Jala bahenonku tu ho na so dung hea hubahen, manang ulahanku pe mambahen sogot, ala ni saluhut hasogiron angka na niulam.\n5:10 Dibahen i masipapanganan ma amaama dohot anakna di tongatongami, jala ahu mandabu angka uhum di tongatongami, jala ahu paserakkon sandok pasipasimi tu ganup desa.\n5:11 Dibahen i, songon sintongna ahu mangolu, ninna Tuhan Jahowa: Ala niramunanmu habadiaonki marhitehite sandok biasbias dohot hasogiron, angka na niulam, gabe dohot ma ahu marnabung, jala ndang marolanolan matangku, jala ndang marpangulahi rohangku.\n5:12 Sapartolu hamu mate binahen ni begu antuk, jala siap mate anturaparon di tongatongami, jala na sapartolu nari marragean binahen ni podang humaliang ho, jala na sapartolu muse ahu do paserakkon tu ganup desa, jala marpodang sintak sian pudinasida.\n5:13 Asa tung sun tolhas hinamurukku, jala sombu rimashu di nasida, jala dampor ateatengku, asa tung diboto nasida, ahu Jahowa do naung mangkuling di bagasan piripiringku, molo dung sun tolhas hubahen rimashu tu nasida.\n5:14 Dung i bahenonku ma ho gabe halongonan dohot haurahon di tongatonga ni parbegu, angka na humaliang ho, di adopan ni saluhut pamolus.\n5:15 Asa tung gabe haurahon dohot sieleseleson, panjoraan dohot hatotongon di parbegu angka na humaliang ho, ia dung hudabu tu ho angka uhum di bagasan rimas dohot di bagasan piripiri marhitehite pinsangpinsang ni harimason. Ahu Jahowa do na mandok i.\n5:16 Molo dung husiorhon sumbia ni haraparon, angka na rahat i dompak nasida, angka na laho mangago, angka na husiorhon laho mangago hamu, jala patambaonku dope haraparon tu hamu, jala ponggolhononku do di hamu tungkot parbohalon.\n5:17 Dung i tongoshononku ma tu hamu haraparon dohot binatang angka na rahat, asa tung punu ho bahenonna, masa huhut tu ho begu antuk dohot durusdurus ni mudar, paroonku huhut dompak ho podang. Ahu Jahowa do na mandok i.\n6:1 Dung i ro muse ma hata ni Jahowa tu ahu songon on.\n6:2 Ale anak ni jolma, tujuhon ma bohim dompak angka dolok di Israel, jala surirangi dompak nasida.\n6:3 Jala dohononmu ma: Hamu ale angka dolok ni Israel, tangihon hamu ma hata ni Tuhan Jahowa! Songon on do hata ni Tuhan Jahowa tu angka dolok dohot tu angka robean, tu angka jaringjing dohot tu angka rura: Ida ma, ahu parohon tu hamu podang, asa huago angka tambaktambakmuna.\n6:4 Jala ingkon marumpak sogot angka langgatanmuna, jala angka ropuk tiang panombanombaan jala marragean bahenonku jolma angka na tartullang sian hamu di adopan ni angka ganaganaanmuna.\n6:5 Tongon tahe, reongkononku ma angka bangke ni halak Israel di adopan ni angka ganaganaannasida, jala marambolangan bahenonku holiholimuna humaliang angka langgatanmuna.\n6:6 Tung di saluhut ingananmuna, ingkon pansingkononhon angka huta, jala tarulang bahenon angka robean, asa tung pansing jala marumpak angka langgatanmuna, marponggolan jala siap angka ganaganaanmuna, jala maropuk angka tiang panombanombaan, jala sun siap jadijadianmuna.\n6:7 Jala marragean jolma di tongatongamuna, asa tung ditanda hamu ahu do Jahowa.\n6:8 Alai tebahononku do di hamu angka na malua sian podang di tongatonga ni angka parbegu, ia dung marserak hamu di angka luat ni halak.\n6:9 Jadi ingoton ni angka na malua i sian hamu ahu di tongatonga ni angka parbegu, habuangannasida i, ia dung hulala roha parmainanonnasida i, na manimbil sian ahu, ro di mata parmainanonna i mangihuthon ganaganaannasida, gabe laos nasida marbiasbias mida bohinasida i, ala ni hajahaton, angka na niulanasida, marguru tu saluhut hasogironnasida i.\n6:10 Asa tung ditanda nasida ahu do Jahowa, ndada asal hulumbahon jea i na naeng bahenonku tu nasida.\n6:11 Songon on do hata ni Tuhan Jahowa: Martopapi ma tanganmu, jala marhajingjang bahen patmu, jala manimbas ma ho taringot tu saluhut hasogiron dohot hajahaton angka na niula ni pinompar ni Israel, angka na marragean sogot bahenon ni podang, haraparon dohot begu antuk.\n6:12 Manang ise naung holang, ingkon mate binahen ni begu antuk, jala manang ise na jonok, ingkon tinggang binahen ni podang, jala manang ise na teba, manang naung malua, ingkon mate anturaparon, asa tung sun hupatolhas rimashu tu nasida.\n6:13 Jadi tandaonmuna ma, ahu do Jahowa, ia dung marpeahan angka na binunu sian nasida di tongatonga ni angka ganaganaannasida, humaliang langgatannasida i, di atas ni saluhut buntulbuntul, di punsu ni angka dolok, di toru ni saluhut hau na rugun dohot di toru ni saluhut hariara bolon, di panutungan daupa tu saluhut ganaganaannasida i.\n6:14 Jadi patoltolonku ma tanganku dompak nasida, jala bahenonku tano i tarulang gabe halongonan, lobi sian halongonan Ribla, di saluhut inganannasida i, asa tung diboto nasida ahu do Jahowa.\n7:1 Dung i ro muse ma hata ni Jahowa tu ahu, songon on:\n7:2 Ia ho ale anak ni jolma! Songon on do hata ni Tuhan Jahowa taringot tu tano ni Israel: Nunga jumpang ajalna, nunga ro ajal ni na opat suhi ni tano i.\n7:3 Apala nuaeng ma ro ajalmu, jala ahu manongoshon rimashu tu bagasan ho dohot manguhum ho, hombar tu angka dalanmu, jala manginona bahenonku tu ho sude hasogiron, angka na niulam.\n7:4 Jala ndang maralangalang matangku dompak ho, jala ndang marpangulahi rohangku, ingkon manginona tu ho bahenonku, hombar tu dalanmu na sai laon, jala ingkon di tongatongami hasogiron, angka na niulam, asa tung ditanda hamu, ahu do Jahowa.\n7:5 Songon on do hata ni Tuhan Jahowa: Ingkon mardapotdapot do jea i ro!\n7:6 Nunga tung ro ajal i, nunga tung tarsunggul dompak ho, ida ma, nunga tung ro.\n7:7 Nunga tung marliat mangonai tu ho, ale isi ni tano i, nunga ro tingkina, jonok nama arina, soara hagunturon do, ndada hariburon di atas ni angka dolok.\n7:8 On pe magira ma usehononku rimashu tu ho, jala sun tolhas bahenonku murukku tu ho, jala uhumonku ho, hombar tu angka dalanmu, jala bahenonku manginona tu ho saluhut hasogiron, angka na niulam.\n7:9 Jala ndang maralangalang matangku, jala ndang marpangulahi rohangku, hombar tu angka dalanmu manginona tu ho bahenonku, jala ingkon di tongatongami do hasogiron, angka na niulam, asa tung ditanda hamu, ahu do Jahowa na manginonahonsa.\n7:10 Ida ma ari i, ida ma, nunga tung ro, nunga tung marliat, nunga tung martumbur batahi, nunga tung marbunga hajungkaton.\n7:11 Nunga tung borhat sipangarupa bahen linsinglinsing di hajahaton; ndang adong teba sian nasida, nang sian hinadeaknasida, nang sian hariburonnasida, jala ndang adong na mangandungi nasida.\n7:12 Nunga tung ro tingkina, nunga jumonok ari i; unang marlas ni roha ia panuhor, jala unang gondok roha ni panggadis; ai na ro ma rimas na marsigorgor dompak sandok hinadeaknasida i.\n7:13 Ai ndang be mulak tu panggadis ugasan naung ginadisna i, nang tung sura mangolu dope nasida duansa, ai ndang tagamon tulak pangungkapon taringot tu sandok hinadeaknasida i, jala ndang manahan ngolu ni manang ise di bagasan hajahatonna.\n7:14 Dipapalupalu nasida pe sangka, jala dihontas saluhutna, hape ndang adong na hum, nanggo sahalak borhat tu tongtangan, ai rimashu do alo ni sandok hinatoropnasida i.\n7:15 Podang do marraserasehon di balian, begu antuk dohot haraparon ia di bagasan jabu; manang ise na di ladang, ingkon mate binahen ni podang, jala manang ise na di bagasan huta, ingkon siap bahenon ni haraparon dohot begu antuk.\n7:16 Malua pe angka na malua i, ingkon maotaot nasida di atas ni angka dolok, songon darapati di angka rura, tung saluhut do nasida marturtu, ganup di bagasan hajahatonna.\n7:17 Saluhut tangan mandate, jala saluhut ulu ni tot mabaor do songon aek.\n7:18 Jala maruloshon abit tangki do nasida, jala hasonggoton do bulusanna, bolak be do bohinasida, jala palpal ia ulunasida luhutna.\n7:19 Peraknasida reongkononna do tu alaman, jala serenasida gabe biasbias di nasida. Ndang masuk perak manang serenasida bahen partobus di nasida di ari pangarimasan ni Jahowa, ndang tarpasabam nasida rohanasida disi, jala ndang hagohansa butuhanasida sian i, ai parbingkasan tu hajahatonnasida do i.\n7:20 Jala hamuliaon ni hinaulina, gabe hatongamonna hian nian binahenna, hape sumansuman ni hasogiron dohot biasbias dibahen nasida sian i. Dibahen i lehononku do i gabe haramunon di nasida.\n7:21 Jala pasahatonku do i tu tangan ni halak sileban pupusanna dohot tu angka parjahat di tano on, bahen tabantaban jala ramunanna.\n7:22 Jala padaoonku do bohingku sian nasida, asa ramunannasida ingananku na badia i, jala masuk tu bagasan do angka sipangarupa laho ramunanna.\n7:23 Bahen ma rante, ai gok parsapataan mudar do tano i, jala gok pangarupaon do huta i.\n7:24 Dibahen i paroonku ma angka parbegu, apala parjahat sahali, asa teanonna angka bagasnasida, jala pasadionku ma hajungkaton ni angka na gogo, jala tarramun habadiaonnasida i.\n7:25 Nunga ro hasiapon, mangalului pardemahan nian anggo nasida, hape ndang jumpangsa.\n7:26 Sai mardapotdapot do tahe jea i ro, jala pasimpar barita i, jala usouso do nasida di alatan sian panurirang, hape nunga pesan patik sian malim, jala panuturion sian angka sintua.\n7:27 Gondok do ia roha ni rajai, jala induk i maruloshon hatotongon, jala raion do tangan ni situan na torop, isi ni tano i; hombar tu dalannasida bahenonku tu nasida, jala marguru tu uhumnasida i dabuonku uhum tu nasida, asa tung ditanda nasida, ahu do Jahowa.


Kisah Para Rasul 20 (TOBA)\nI. Pardalanan ni apostel Paulus sian Makedonia tu tano Junani, boti tu Troas 1-6. II. Dipangolu disi si Eutikus 7-16. III. Martinading hata ibana tu angka sintua na sian Epesus 17-38\n1(I.) Asa dung montok na gaor i, dijou si Paulus ma angka sisean i tu jolona, laho martinading hata tu nasida, dung i borhat ma ibana tu Makedonia.\n2Didalani ma angka luat i, buas jamitana mangapoi nasida; laos tolhas ma tu tano Junani.\n3Tolu bulan lelengna mangulon ibana disi, jala laho marparau hian tu tano Siria, gabe dionggopi angka Jahudi ma ibana; jadi dipaputus ma rohana, mulak sian Makedonia.\n4Alai donganna do si Sopater, anak ni si Pirus na sian Berea, si Aristarkus dohot si Sekundus, halak Tessalonik, si Gayus sian huta Derbe dohot si Timoteus, si Tikikus, dohot si Tropimus na sian Asia.\n5Jumolo do anggo nasida, gabe dipaima do hami di Troas.\n6Salpu pesta Paska i marparau ma hami borhat sian Pilippi, jadi palimaarihon pajumpang ma hami dohot nasida di Troas; disi ma hami mangulon pitu ari lelengna.\n7(II.) Alai marsogot ni ari Sabbat i, uju marpungu hami laho marulaon na badia, marjamita ma si Paulus tu nasida jala dipaganjang ma jamitana pola ro di tonga borngin, ala na naeng borhat ibana manogotna i.\n8Alai torop do palito di bilut parginjang, di parpunguannami i.\n9Jadi adong ma dolidoli sahalak, na margoar Eutikus, na hundulhundul di jandela; tarlalap ma ibana di na mandatdati si Paulus mangkatai; jadi nok ma matana, gabe madabu ma ibana sian tindi patoluhon tu toru, jadi nunga mate dihindat.\n10Gabe mijur ma si Paulus, ditahopi ma ibana jala dihaol, ninna ma: Unang hamu gaor, di bagasan ibana do tondina!\n11Dung i mulak ma ibana tu ginjang, diponggoli ma roti i, laos mangan ma; dung i na nia dope dihatahon sahat ro di na mareak torang ari, jadi songon i ma ibana borhat.\n12Alai mangolu do dolidoli i ditogihon nasida; jadi tarapul situtu ma rohanasida.\n13Dung i jumolo ma hami bongot tu parau i marlayar tu Asos, asa disi jaloonnami si Paulus hombar tu na niaturhonna, ai na naeng mandarat do ibana.\n14Jumpangsa ma hami di Asos jala jinangkon ma ibana, dung i sahat ma hami tu Metilene.\n15Jadi dung marlayar hami sian i, sahat ma hami torang ni arina i tungkan tondong ni Kios jala marsogotna i mandapothon pulo Samos ma hami, dung i marsogotna i muse sahat ma hami tu Miletus.\n16Ai naeng laosan do huta Epesus di roha ni si Paulus, asa unang ginetean tingkina mangulon di Asia; ai mangkudus do ibana, anggiat sanga marari Pentakoste tu huta Jerusalem.\n17(III.) Alai disuru do sian Miletus tu Epesus manjou angka sintua ni huria i.\n18Jadi di na ro i nasida mandapothon ibana, ninna ma mandok nasida: Diboto hamu do pangalahongku, saleleng ahu rap dohot hamu olat ni ari parjolo, dung hudege Asia.\n19Ai huoloi do Tuhan i sian nasa serep ni roha huhut mariluilu manaon pangunjunan, angka na tahop tu ahu dibahen tahi ni halak Jahudi.\n20Ndang na hutabunihon manang aha na marguna, na so haru jinamitahon manang pinodahon tu hamu di hatoropan, nang marsasajabu pe.\n21Tongtong do huhatindangkon tu halak Jahudi nang tu halak Junani hamumuba ni roha tu Debata dohot haporseaon di Tuhanta Jesus Kristus.\n22Anggo saonari, songon na diihoti Tondi i do ahu, laho tu Jerusalem; so adong huboto, manang dia na naeng masa tu ahu disi.\n23Holan on: Hira di ganup huta dilumbahon Tondi Parbadia, tali dohot na porsuk do sitagamonku disi.\n24Alai ndang pola arga hurajumi hosangku, asal ma hupaujung langkangki dohot ulaon naung hujalo sian Tuhan Jesus, i ma na mangkatindangkon barita na uli taringot tu asi ni roha ni Debata.\n25Nuaeng pe, huboto do, ndang be idaonmuna bohingku, saluhut hamu na hutopot i paboahon Harajaon i.\n26Dibahen i huhatindangkon tu hamu sadari on: Naung lias do ahu sian sapata ni mudar ni saluhut hamu.\n27Ai ndang adong hubuati agia aha; tung sahat do hupabotohon tu hamu nasa tahi ni Debata.\n28Antong, ramoti hamu ma dirimu ro di sandok panggungan i, ai dipatindang Tondi Parbadia i do hamu gabe simatamatai, asa diparmahani hamu huria ni Tuhan i, na tinobusna marhite sian mudarna sandiri.\n29Ai huboto do: Ia dung laho ahu, bongot ma tu hamu, babiat panoro, angka na so mangolani na pinarmahan i.\n30Gari sian tongatongamuna sandiri hehe ma halak angka na mamodahon na lipe, mangelaela angka sisean i mangihuthon nasida.\n31Dibahen i, dungo ma hamu; ingot hamu ma, na so marpansadian ahu arian dohot borngin tolu taon lelengna paingothon ganup hamu mardongan iluilu.\n32Onpe, hupasahat ma hamu nuaeng tu Debata dohot tu hata asi ni rohana. Ibana do na margogo patoguhon roha jala mangalehon siteanon i tu saluhut na badia i.\n33Ndang dung ditodo rohangku sian manang ise perak, manang sere, manang ulos.\n34Diboto hamu do, tangankon do pangalugai di na hasea di ahu nang di angka na mandongani ahu.\n35Sandok hupatuduhon tu hamu, ingkon songon i do iba mulaulaon laho mangurupi angka na so margellok, marningot hata ni Tuhan Jesus, ai Ibana do mandok: "Martuaan do na mangalehon sian na manjalo!"\n36Jadi dung didok songon i, marsinggang ma ibana jala rap martangiang nasida saluhutna.\n37Alai tangis situtu ma nasida saluhutna jala dihaol nasida si Paulus huhut diumma.\n38Apala hatana ondeng ma gumodang diarsakkon nasida, na so idaonnasida be bohina. Laos dipataru nasida ma ibana tu parau i.


Die 10 Besten Hotels nahe Abbazia di San Siro di Struppa\nBeste Hotels nahe Abbazia di San Siro di Struppa, Genua\nVia di Creto 64, 16165, Genua, Italien\nLesen Sie Bewertungen zu Abbazia di San Siro di Struppa.\n686 von 4 254 Unterkünften passen zu Ihren Filtereinstellungen. Alle Filter löschen\nFilternBeliebige Entfernung ab Abbazia di San Siro di Struppa\n7,1 km von Abbazia di San Siro di Struppa\n7,4 km von Abbazia di San Siro di Struppa\n7,3 km von Abbazia di San Siro di Struppa\n7,0 km von Abbazia di San Siro di Struppa\n6,7 km von Abbazia di San Siro di Struppa\n6,6 km von Abbazia di San Siro di Struppa\n6,9 km von Abbazia di San Siro di Struppa\n7,2 km von Abbazia di San Siro di Struppa\n7,5 km von Abbazia di San Siro di Struppa\nAlle 8 Angebote ab $ 66 anzei


III Musa 26 | Alkitab TOBA\n← III Musa 27\nIII Musa 25 →\nAugust 21, 2008 · 13:56\n26:1 Ndang jadi hamu paulihon di hamu ajiajian manang ganaganaan, jala ndang jadi hamu pajongjongkon di hamu tiang bahen parningotan manang batu bahen panombanombaan di tanomuna, laho marsomba tusi; ai Ahu do Jahowa, Debatamuna i.\n26:2 Ingkon radotanmuna do angka ari Sabbathu, jala marmulia bahenonmuna ingananku na badia i; ai Ahu do Jahowa.\n26:3 Molo marparange hamu di bagasan angka aturanku jala diradoti hamu angka tonangku dohot patupahon angka i.\n26:4 Jadi lehononku ma tu hamu udan di tingki halehetanna, jala lehonon ni tano i ma gogona, hau di ladang pe lehononna ma parbuena.\n26:5 Jadi tuk ma partaonanmuna sian tingki pardegeon sahat tu tingki panapuon di parbue ni anggur, boti muse tu tingki panaburon. Jadi panganonmuna ma sagusagumuna maradu bosuran, jala marsonangsonang hamu maringan di tanomuna i.\n26:6 Jala bahenonku ma marhasonangan tano i, asa sonang hamu modom, jala ndang adong panonggoti nanggo sahalak; jala Ahu maniaphon angka binatang na rahat sian tano i, podang i pe ndang be jadi pasusasusa tanomuna i.\n26:7 Ingkon leleanmuna do angka musumuna i, asa marragean nasida di adopanmuna bahenon ni podang.\n26:8 Ingkon lima halak sian hamu mangalele saratus, jala saratus halak sian hamu mangalele saloksa, ingkon marragean musumuna di adopanmuna marhite sian podang.\n26:9 Jala marpanatap ma Ahu tu hamu, jala tumpahanku ma hamu matorop mabue, asa pahothon padanhu tu hamu.\n26:10 Jala panganonmuna ma eme na musang, jala paruaronmuna ma eme na musang i ala eme na imbaru i.\n26:11 Jala pajongjongonku ma ingananku di tongatongamuna, jala ndang marbiasbias rohangku mida hamu.\n26:12 Jala Ahu mardalani di tongatongamuna, jala Ahu gabe Debatamuna, jala hamu gabe bangsongku.\n26:13 Ahu do Jahowa, Debatamuna i, naung manogihon hamu ruar sian tano Misir, asa unang be hamu hatobannasida, jala nunga Ahu mamonggolhon hau ni augamuna, jala Ahu mambahen marsihohot langkamuna.\n26:14 Alai tung sura ndang ditangihon hamu Ahu, jala ndang diulahon hamu sude angka tona on.\n26:15 Jala tung sura ditoishon rohamuna angka aturanku jala marbiasbias rohamuna mida angka uhumhu, gabe ndang diulahon hamu sude angka tonangku, lam diose hamu tahe padan na hubahen i.\n26:16 Ahu pe antong bahenonku ma tu hamu songon on: Marlulu ma Ahu dompak hamu marhite sian hasonggoton, sahit tiarap dohot panepane, pola lotop matamuna bahenonna jala malampot ateatemuna; magopo sambing bonimuna saburhononmuna, ai suda do i panganon ni musumuna.\n26:17 Ahu huhut pahusorhon Bohingku mangalo hamu, asa tunduk hamu bahenon ni musumuna, jala halak na mangkagigihon hamu manggomgomi hamu, gabe ripe maporus hamu, atik pe so adong na mangalele hamu, nanggo sahalak.\n26:18 Tung sura laos ndang ditangihon hamu dope Ahu, lompit pitu hali dope pinsangonku hamu ala ni dosamuna i.\n26:19 Laos Ahu ma pajepolhon hajungkaton ni gogomuna, jala Ahu mambahen langitmuna hira gabe bosi jala tanomuna i hira gabe tombaga.\n26:20 Asa tung magopo sambing halojaonmuna, jala ndang be lehonon ni tanomuna gogona, angka hau di ladang pe ndang be lehononna parbuena.\n26:21 Tung sura laos mangalo dope hamu dompak Ahu jala ndang olo hamu manangihon Ahu, lompit pitu hali dope torungku tu hamu, hombar tu dosamuna i.\n26:22 Pamasaongku ma di tongatongamuna binatang na rahat sian harangan na mambahen hamu punu dohot mangago pinahanmuna dohot paoruhon bilanganmuna dohot mambahen tarulang angka dalanmuna i.\n26:23 Tung sura laos so olo dope hamu mangkangoluhon pinsangpinsang na sian Ahu, laos mangalo dope hamu dompak Ahu.\n26:24 Toltol ma dohot rohangku mangalo hamu, lompit pitu hali ma panoruingku tu hamu ala ni dosamu.\n26:25 Ahu sandiri parohon mangalo hamu podang partubolon mangaluluhon padan na hubahen i: Tung sura marpungupungu hamu di bagasan angka hutamuna i, tongosonku ma begu antuk di tongatongamuna, jala pasahatonku hamu tu bagasan tangan ni musu.\n26:26 Ia dung huponggolhon tungkot parbohalan sian hamu, gabe sampulu parompuan marmasak rotimuna di bagasan sada liang parmasahan, pola martimbangan paulahonnasida sagusagumuna i, laos panganonmuna do nian, alai ndang butong.\n26:27 Tung sura laos so ditangihon hamu dope Ahu marhite sian i, tong dope hamu mangalo dompak Ahu.\n26:28 Toltol ma dohot rohangku mangalo hamu marhite sian rimas na marsigorgor, jala lompit pitu hali dope hamu toruanku, ala ni dosamuna i.\n26:29 Ingkon laos hamu manganhon sibuk ni anakmuna sandiri dohot sibuk ni borumuna i.\n26:30 Laos Ahu mangarumpakkon angka joro parsantianmuna dohot maniaphon angka tiang panombanombaanmuna, jala Ahu mangareongkon bangkemuna tu atas ponggolponggol ni ajiajianmuna, laos marbiasbias ma rohangku mida hamu.\n26:31 Jala tarulang ma bahenonku hutamuna gabe halongonan, jala lohaonku ma angka ingananmuna na badia i, jala ndang be lomo rohangku manganggo uap na hushus sian hamu.\n26:32 Ahu ma tutu mangulang tano i, pola tarhatotong ala ni musumuna, angka na maringan disi.\n26:33 Alai anggo hamu paserahonku ma tu tongatonga ni angka bangso parbegu, laos Ahu patioptiop podang na niumpat mangeak hamu sian pudi, asa gabe halongonan tanomuna i jala tarulang angka hutamuna i.\n26:34 Disi ma sombu roha ni tano i di angka Sabbat hatalunanna, saleleng tarulang tahe, uju hamu di tano ni musumuna; disi ma tutu marari Sabbat hatalunan tano i, jala sombu rohana di angka Sabbat hatalunanna i.\n26:35 Saleleng halongonan tahe marari Sabbat hatalunan tano i, ala so tarbahensa marari Sabbat hatalunan, saleleng hamu maringan disi.\n26:36 Ia tu jolma angka na tinggal i sian hamu patubuonku ma roha hagodoron di tano ni musunasida i, asa parderes ni sada bulung mangalele nasida, asa maporus nasida songon halak na nieak ni podang, jala marragean nasida, atik pe soada na mangalele nanggo sahalak.\n26:37 Jala martinggangan hamu ganup binahen ni donganna, hira na nieak ni podang, hape so adong na mangeak nanggo sahalak; jala ndang manahan hamu jongjong di adopan ni musumuna.\n26:38 Ingkon mago hamu di tongatonga ni angka bangso parbegu, jala suda hamu panganon ni tano ni musumuna i.\n26:39 Alai angka na tinggal i sian hamu ingkon mandate do binahen ni hajahatonna di angka luat ni musumuna; angka hajahaton ni ompunasida pe, ingkon manginona tu nasida umbahen mandate nasida.\n26:40 Alai molo tung diundukkon nasida hajahatonnasida i dohot hajahaton ni ompunasida i, na manggunturi i nasida dompak Ahu, jala dipatangkang rohana mangalo Ahu.\n26:41 Alana huhut umbahen hehe dohot Ahu mangalo nasida dohot mamboan nasida tu tano ni angka musunasida, anggiat tung dipaunduk rohanasida na so tarsunat i, jala dihalomohon torutoru ala hajahatonnasida.\n26:42 Jadi marningot ma Ahu di padan na hubahen i tu si Jakkob, si Isak dohot tu si Abraham, marningot Ahu huhut di tano i.\n26:43 Alai anggo tano i, dung ditinggalhon nasida, halomohononna ma ari Sabbat hatalunanna, ala tarulang do i binahennasida, nasida sandiri pe halomohononna do torutoru ala hajahatonnasida i, ala naung tinoisanna i tutu angka uhumhu jala marbiasbias rohana mida angka aturanku.\n26:44 Alai nang tung sura pe naung sahat nasida tu tano ni musunasida i, ndang bolongkononku nasida situtu manang marbiasbias Ahu mida nasida, anggo tung maniaphon nasida situtu laho manguba padan na hubahen i tu nasida; ai Ahu do Jahowa, Debatanasida i.\n26:45 Ingotonku ma huhut tu nasida padan na hubahen i tu ompunasida parjolo, uju na hutogihon nasida ruar sian tano Misir di adopan ni angka bangso parbegu, asa Ahu gabe Debatanasida; Ahu Jahowa i tutu.\n26:46 I ma angka aturan dohot uhum dohot patik, angka na pinatindang ni Jahowa parjanjianna tu halak Israel di dolok Sinai marhite sian tangan ni si Musa.


28276 Via Alfonse, Laguna Niguel, CA, 92677 - Photos, Videos & More!\n28276 Via Alfonse Laguna Niguel, CA\nSandi Lesko with Todd Lesko, Broker.\n4/16/2021 Listed $1,038,000\nSandi Lesko - BRE#01435085\nI have a question about MLS# OC21070063 at 28276 Via Alfonse\nI'd like a Tour of MLS#OC21070063 located at 28276 Via Alfonse


Mateus 6 | Bibel online |Terjemahan Dunia Baru\nJAMITA DI DOLOK (1-34)\nUnang mangulahon na sintong holan asa diida halak (1-4)\nCara martangiang (5-15)\nTangiang sitiruon (9-13)\nArta na di tano on dohot na di banua ginjang (19-24)\nUnang ma holsoan (25-34)\nSai jumolo ma lului Harajaon ni Debata (33)\n6 “Manat ma hamu asa unang diulahon hamu hatigoran holan asa diida halak. Molo diulahon hamu songon i, ndang jaloonmu be upa sian Amamuna na di banua ginjang i. 2 Jadi molo marsilehon-lehon ho,* unang ma palu tarompet songon na binahen ni halak na munafik di angka sinagoga* dohot di dalan asa dipuji halak. Situtu do na hudok on tu hamu, nunga dijalo nasida be upa ni nasida. 3 Molo marsilehon-lehon ho, unang ma diboto tanganmu sihambirang na nilehon ni tanganmu siamun, 4 asa unang adong na mamboto silehon-lehonmi. Dung i, lehonon ni Amamuna na mangida di na buni i ma upa tu ho. 5 “Jala molo martangiang hamu, unang ma songon halak na munafik. Lomo do roha ni nasida jongjong martangiang di angka sinagoga* dohot di sirpang ni dalan asa diida halak. Situtu do na hudok on tu hamu, nunga dijalo nasida be upa ni nasida. 6 Alai molo martangiang ho, laho ma ho tu kamarmu jala tutup ma pintuna, martangiang ma ho tu Amamu di na buni i. Dung i, lehonon ni Amamuna na mangida di na buni i ma upa tu ho. 7 Tingki martangiang, unang ma mulak-ulak mandok hata na sarupa songon na binahen ni jolma sian angka bangso, ai dirimpu nasida alani ganjang ni tangiang do gabe ditangihon Debata pangidoan ni nasida. 8 Alani i, unang ma songon nasida. Ai diboto Amamuna do na porlu di hamu andorang so dipangido hamu tu Ibana. 9 “Songon on ma hamu martangiang: “‘Ale Amanami na di banua ginjang, sai dipabadia* ma goarmu. 10 Sai ro ma Harajaonmu. Sai saut ma lomo ni roham di tano on songon na di banua ginjang. 11 Lehon ma di hami sipanganonnami* sadari on, 12 jala sesa ma dosanami* songon hami naung manesa dosa ni halak na mardosa tu hami. 13 Urupi ma hami asa unang tarela-ela* jala palua ma hami sian Sibolis.’* 14 “Molo disesa hamu sala ni halak tu hamu, sesaon ni Amamuna na di banua ginjang i do hasalaanmuna. 15 Alai molo ndang disesa hamu sala ni halak tu hamu, ndang sesaon ni Amamuna nang hasalaanmuna. 16 “Molo marpuasa hamu, unang ma pagale-gale dirimuna songon na binahen ni halak na munafik. Ndang diurus nasida dirina* asa diida halak na marpuasa nasida. Alai situtu do na hudok on tu hamu, nunga dijalo nasida be upa ni nasida. 17 Alai molo marpuasa hamu, marsuap ma hamu jala miahi ma obukmuna, 18 asa unang adong na mamboto na marpuasa hamu, asing ni Amamuna di na buni i. Dung i, lehonon ni Amamuna na mangida di na buni i ma upa tu hamu. 19 “Unang be papungu-pungu arta di tano on, ai boi do i segaan ni ngitngit dohot tasik jala boi do i tangkoon ni panangko. 20 Alai papungu-pungu ma arta di banua ginjang, di inganan na so boi segaan ni ngitngit manang tasik, jala na so boi tangkoon ni panangko. 21 Ai didia artam, disi do roham. 22 “Panondang ni daging do mata. Molo sada do tinuju ni matamuna, marsinondang ma dagingmu. 23 Alai molo momar* do matamuna, holom ma saluhut dagingmu. Molo haholomon do panondangmuna i, holom situtu ma haholomon i. 24 “Ndang haoloan ni sahalak hatoban dua tuan. Ai gabe sogo do rohana tu na sada jala holong rohana tu na sada nai, manang pasangaponna do na sada jala leas rohana tu na sada nai. Ndang boi hamu gabe hatoban ni Debata dohot hatoban ni Hamoraon. 25 “Alani i hudok ma tu hamu: Unang be holsohon hamu taringot tu parngoluonmuna songon sipanganonmu, siinumonmuna manang taringot tu pamatangmuna songon sipangkeonmu. Nda ummarga hangoluan sian sipanganon jala ummarga pamatang sian pangkean? 26 Parrohahon hamu ma angka pidong na di langit, na so manabur boni manang manggotil* manang na so papunguhon. Alai, dilehon Amamuna na di banua ginjang i do sipanganon tu nasida. Nda ummarga hamu sian angka pidong i? 27 Ise sian hamu alani na holsoan boi manambai umurna apala samenit? 28 Jala boasa holsoan hamu taringot tu pangkean? Parrohahon ma angka bunga-bunga di ladang; na so mangula jala na so manonun; 29 Alai hudok ma tu hamu, gari pangkean ni si Salomo uju di hasangaponna, ndang songon uli ni bunga-bunga i. 30 Dilehon Debata do pangkean na uli tu angka suan-suanan di ladang, na tubu saonari hape marsogotna i dibolongkon tu panutungan. Tarlumobi ma tu hamu, nda lehononna pangkeanmuna, hamu siotik haporseaon? 31 Alani i, unang ma holsoan hamu manang sadihari pe jala mandok, ‘Aha ma allangonnami?’ manang, ‘Aha ma inumonnami?’ manang, ‘Aha ma pangkeonnami?’ 32 I do na niluluan* ni angka bangso. Diboto Amamuna na di banua ginjang i do na ringkot angka i di hamu. 33 “Sai jumolo ma lului Harajaon ni Debata dohot hatigoranna, dung i tambahononna do sude angka i di hamu. 34 Alani i, unang ma holsohon hamu taringot tu ari sogot, ai asing do na taholsohon tu ari sogot. Ganup ari adong be do hasusaanna.\n^ Manang “molo mangalehon silehon-lehon tu na pogos ho”. Ida di Kamus.\n^ Manang “dipasangap”.\n^ As. “roti”.\n^ As. “utang”.\n^ As. “Unang boan hami tu ela-ela”.\n^ As. “Maheu dibahen bohina”.\n^ Manang “mamanen”.\n^ Manang “nilumba”.


Psalmen 49 | Alkitab TOBA\n← Psalmen 50\nPsalmen 48 →\nAugust 18, 2008 · 17:06\n49:1 Ende sian angka anak ni si Kora.\n49:2 Tangihon ma on, sude hamu angka bangso, tarehon ma pinggolmu, sude hamu pangisi ni hasiangan on.\n49:3 Nang hamu situan natorop, nang raja, ro di na mora dohot na pogos!\n49:4 Hatahonon ni pamanganku ma habisuhon, jala hapistaran do pingkiran ni rohangku.\n49:5 Paelengonku ma pinggolhu tu umpama, papataronku ma hulingkulinganku mardongan parhinaloan.\n49:6 Boasa ma tung tahuton ahu di angka ari parhinamagoan, di na hinaliangan ni hajengkelon ni angka na mangarupa ahu?\n49:7 Angka na marhaposan tu sinamotna, jala dihaginjangkon hinagok ni hamoraonnasida.\n49:8 So manang tartobus manang ise donganna manang tarlehonsa partobusna tu Debata.\n49:9 Maargahu do partobus ni tondina i, ingkon pasohotonna do salelenglelengna.\n49:10 Tung mangolu ma ibana ro di salelenglelengna, so idaonna tanoman?\n49:11 Ingkon idaonna do marmatean angka na bisuk i, rap mago do na oto dohot na londongon, jadi tading di na asing ma sinamotna.\n49:12 Ianggo rohanasida nian di bagasan: Salelenglelengna do bagasnasida i, inganannasida pe marsundutsundut, goarnasida do dibahen pambuatan ni goar ni angka golat.\n49:13 Hape ndang mangulon jolma di hadoharonna i doshon pinahan do nasida diragehon.\n49:14 I ma pangalaho ni angka na mangasahon haotoonna, dohot angka na mangihuthon nasida, angka na mangkalomohon hatanasida i. Sela!\n49:15 Sobokkon birubiru do nasida dipabara tu banuatoru, hamatean do marmahan nasida, jala rajaan ni angka na tigor roha i ma nasida di na sansogot i, turtaran ni banuatoru ma pinangasahonnasida i, gabe ndang adong be inganannasida.\n49:16 Alai anggo tondingki, sai tobuson ni Debata do sian tangan ni banuatorui, ai jangkononna do ahu. Sela!\n49:17 Unang ma ho tahuton, molo lam mamora sahalak, molo ganda hamuliaon ni bagasna i.\n49:18 Ai ndang boanonna sudena i di hamamatena i, ndang ihuthonon ni hamuliaonna i ibana laho tuat.\n49:19 Ai nang pe diparhatua tondina i di ngoluna jala dipapujipuji halak ho, ala dibahen ho na denggan i tu ho:\n49:20 Sai topotonna do sundut ni ompuna, angka na so marnida hatiuron salelenglelengna.\n49:21 Sobokkon pinahan do rage jolma di hadoharon, molo so marroha ibana.


8 Trik Rombak Pakaian Lama Jadi Baru. Biar Lebih Kece! | Theborhan.com\nPosted by admin Desember 3, 2017 in Fashion\nFahion Pakaian Trik


I Samuel 9 | Alkitab TOBA\n← I Samuel 10\nI Samuel 8 →\nAugust 21, 2008 · 12:15\n9:1 Dung i adong ma sada halak sian marga Benjamin, na margoar si Kis, anak ni si Abiel, anak ni si Zeror, anak ni si Behorat, anak ni si Apia, anak ni sada halak Benjamin, parsinamot na godang.\n9:2 Adong di ibana anak sada, na margoar si Saul, dolidoli na uliutus do ibana, ndang adong baoa na ummuli sian sandok halak Israel; olat ni abarana tu ginjang hasurunganna sian sandok bangso i.\n9:3 Dung i mago ma halode boruboru ni si Kis, ama ni si Saul. Jadi didok si Kis ma tu si Saul, anakna i: Ua arahon ma sada sian angka naposo bahen donganmu, dung i borhat ma ho laho mangalului angka halode boruboru i.\n9:4 Jadi diliati ibana ma tor Epraim, boti luat Salisa, hape ndang jumpangsa; diliati nasida muse luat Saalim, hape ndang disi; dibolus nasida muse luat Benjamin, hape ndang jumpangsa.\n9:5 Alai dung sahat nasida tu luat Sup, gabe didok si Saul ma tu naposona, donganna i: Beta hita mulak, atek beha naung malua roha ni damang sian angka halode i, humolsohon hita gumodang.\n9:6 Jadi ninna naposona i ma mangalusi ibana; ida ma, adong do halak ni Debata sada di huta on, jala na marmulia do baoa i, sai na sintong do songgop manang aha na nidokna; ua ibana ma antong itatopot, anggiat paboaonna tu hita dalan sidalananta.\n9:7 Dung i ninna si Saul ma tu naposona i: Ida ma, tung sura laho hita, tung aha ma boanonta tu baoa i? Ai nunga suda ianggo sagusagu sian isianna, jala so adong silua tau boanon tu halak ni Debata; tung aha ma adong di hita?\n9:8 Dung i ro muse ma alus ni naposo i tu si Saul songon on: Ida ma, jumpang do di bagasan tanganku saparopat Sekel perak, i ma hulehon tu halak ni Debata, asa dipaboa tu hita dalan sidalananta.\n9:9 (Ianggo di na robi somal do di halak Israel, jumpa lahomanang ise manungkun Debata mandok songon on: Beta hita laho tumopot partondung; ai partondung do digoar di na robi panurirang nuaeng.)\n9:10 Dung i ninna si Saul ma tu naposona: Denggan do hatami, beta hita mardalan! Jadi laho ma nasida tu huta, inganan ni halak ni Debata.\n9:11 Tole nangkok nasida di nangkohan laho tu huta, jumpang nasida ma boruboru partuaek, angka na ruar manahui aek, gabe didok ma manungkun nasida: Atehe, dison do partondung i?\n9:12 Jadi ninna nasida ma mangalusi: Dison do, ida ma, indi an di jolomi do ibana; haru siluhon ma, apala sadarion ibana ro tu huta, ala pasahathon pelean situan natorop i sadarion di robean.\n9:13 Ia dung tolhas hamu tu huta i, jumpang hamu ma ibana tagan so dinangkohi dope robean i laho mangan, ai ndang tagamon mangan situan natorop i, nda jolo ro ibana; ai ibana do mamasumasu pelean i, dung i pe asa mangan angka na pinio i. On pe, nangkok ma hamu, ai apala sadarion jumpang hamu ibana.\n9:14 Jadi dung nangkok nasida sahat tu tongatonga ni huta i, ida ma, ruar ma si Samuel manjumpangkon nasida laho nangkok tu robean i.\n9:15 Alai nunga dipalumba Jahowa hian tu pinggol ni si Samuel, jumolo sadari sian haroro ni si Saul, didok hian do:\n9:16 Marsogot songon on suruhononku tu ho sada halak sian tano Benjamin, asa miahanmu ibana bahen partogi ni bangsongku Israel, asa ibana paluahon bangsongku sian tangan ni halak Palistim, ai nunga ditatap rohangku bangsongki, ala naung sahat tu Ahu angguhanggukna.\n9:17 Jadi dung dibereng si Samuel si Saul i, ro ma hata ni Jahowa tu ibana: Ida ma, i ma baoa i na hupaboa i tu ho, ingkon gomgomanna bangsongki.\n9:18 Dung i didapothon si Saul ma si Samuel di tongatonga ni harbangan i, ninna ma: Ua paboa di ahu, manang didia bagas ni partondung i?\n9:19 Jadi ro ma alus ni si Samuel mandok tu si Saul: Ahu do partondung i, pajolo ma nangkok tu robean i, asa hamu donganku mangan sadarion, marsogot pe paborhatonku ho, jala luhut na di bagasan roham, hupaboa pe tu ho.\n9:20 Anggo taringot tu halode, angka na mago i nunga pola tolu ari, unang pola holsoan roham taringot tusi, ai nunga jumpang; jala ise do nampuna sandok sipangidoon ni Israel? Nda ho do nampunasa ro di sandok pinompar ni amam?\n9:21 Dung i ninna si Saul ma mangalusi: Nda pinompar ni si Benjamin do ahu, sian marga na ummetmet di Israel, jala ahu do na ummetmet sian sandok Benjamin marompuompu? Boasa tung songon i dohononmu tu ahu?\n9:22 Dung i diarahon si Samuel ma si Saul i rap dohot naposona manogihon nasida tu bilut panganan, jala nasida dibahen tu juluan sian angka na tarpioi, arga tolupulu halak toropnasida.\n9:23 Dung i ninna si Samuel ma tu pande sipanganon: Nia tuson todoan na hupasahat i tu ho, pola hudok tu ho papulihonmu do i.\n9:24 Dung i diboan pande sipanganon i ma hae bona dohot na lohot tusi, jala dipeakkon tu jolo ni si Saul, huhut didok si Samuel: Ida ma, na pinapulik do i bahen tu jolom, antong pangan ma! Ai nunga sinimpan hian di ho tu ari raja on, laho manggokkon situan natorop i ahu. Jadi mangan ma si Saul rap dohot si Samuel sadarina i.\n9:25 Jadi dung tuat nasida sian robean i laho tu huta, mangkatai ma si Samuel dohot si Saul di atas tarup.\n9:26 Dung i dipasogot nasida ma hehe manogotna i; alai dung manaek sibalik hunik, joujou ma si Samuel di si Saul tu atas tarup, ninna ma: Borhat ma ho, asa hupataru ho. Jadi borhat ma si Saul, rap ruar ma nasida duansa tu balian, ibana dohot si Samuel.\n9:27 Jadi dung tuat nasida sahat tu ujung ni huta i, ninna si Samuel ma tu si Saul: Dokkon ma naposo i pajolohon, gabe dipajolo ma; alai ngongong ma ianggo ho dison, asa hupatubegehon tu ho hata ni Debata.\nFiled under 09 I Samuel, 1 Padan Na Robi\nTagged as I Samuel


Salt-Yui New Testament Galesia 1\nPol Yisas grang wine ongwo ari Galesia mongwo hobi pasi bole tomia.\n1 Na hana Pol aposel honagi yal molia. Aposel honagi iwe, ari hobi olo dire, na bai nu sungure ta olkiwa. Nabe God mole Yisas Kraist gongwo bani uling yungure airungwo yali ire, Yisas Kraist ire dire, aposel honagi olo dire na nu sungure ol moliwa. 2 Ena na Yisas grang wine ongwo hobi kina molere, ni Galesia probins ari ha maing pire monga hobi wai mon mo, molkin mo, dire sirin bol ni tominua. 3 Nan nabe God ire, nan pi tege eminga yal Yisas Kraist ire dire, pirari pare ol wai ol na tongwo bani monana di pirio, te yon ura dinangure hamen tare au dungwo bani monana di piriwa. 4 Bling memini yal Yisas Kraist iwe, nan nabe God nin nomani si pungwo meri wine omia. Olere nin gaung pir tekire, nan tal nigi dongwo ol waminga pring pamia gul inaminga meri, Yisas nin ire God tobo tomua. Tongure tal nigi dongwo ol wangure pring ya di pangwo hobi, God hanere, yong ki ere sinamua. Sinamba, Yisas nan tau bina a holo sire nin algi ya bole ulbe hane a na tongwo hobi na sikimua. 5 Ena Yisas yu ol na tongwo iwe, nan haung haung God maa e tere tere moli naminga naminua. Ha weni pamia.\nHa maing buku taniga dungwo ha\n6 Ena Yisas pirari pare to bir hole ol wai ol na tongwo hol i unana dire God ni gala dimba, ni yalhobi hol i gintani aidole hasu ha maing hol ta pir tere doling bonia. Bongiwe, na piriga oun dongure nomani si gogo daliwa. 7 Ha maing hol su ta dikimia, tani weniga dimua. Dimba, ari tau hasu ha maing di ware kraun sungure bol yanua. Yangere yalhobi iwe, Kraist nin algi ya bolere tal nigi dongwo ol waminga pring pangwo i, God tobo tongure wai sungwo ha i, abiyame ere nin pungwo meri di wangure pir tenua. 8 Ena na mo, hamen kwia ensel mo, yal ta Kraist ol wai ol na tongwo ha maing nir si ni tominga i, abiyame ere ha ta di ni tenangwo yalhobi, God yong ki e tenangure moli nangwo namue. 9 Hongebe ha i di ni teiraba, omaga hon di ni teiwa. Yal ta ha maing homa pinga ha i, abiyame ere ha ta nir si ni tenangwo yal i, God yong ki e tenangure moli nangwo namue.\n10 Ena ha omaga di ni tominga i, ari hobi wai pir na tenama dire di ni tomin mo, God wai pir na tenama dire dimne? Na arihobi yong ura dinama dire kraung simno? Kraung si momina, Kraist honagi yal molkinaminba, sikiminia honagi yal mominua.\nPol nomane sikulu sire aposel mongwo i nin maing di tibi olungwo ha\n11 Ena gamnahobo, Yisas ol wai ol na tongwo ha di ni tega i, yal ta nin nomani si pire di na tongwo pire dio? Ta dikiwa. 12 Te yal ta di na tekimio, te yal ta nir si na tongwo pire ta dikiwa. Yisas Kraist nin yona wu bilere do di na tongwo pire diiwa. 13 Homa na Yuda ari hobi krehaman ha memini pangwo meri wine olere, moli oga hanirawa. Hangere homa Kraist grang wine ongwo hobi hon olkinama dire sire gale ol gogo dal tega hanirawa. Ap 8:3\n14 Na kekuni yalhobi a ime ol tere, na Yuda krehaman ha wine olere, moyu oiwa. Pire nimni molere, kwiana moya krehaman ha a i si mole nir si teiwa. 15 Teiba, namine olo na kul ekungwo haung i, God haya pirari pare na nu ke na tere hana e na tongwo pamua. Ais 49:1\n16 Tere God ol wai ol na tongwo ha maing ari wiyol tau ha nir si tenama dire God nin wang i tibi ol na tomia. Tongure na wiyol mongwo bani pire ha i nir si tenama dire God na nu si olimia, na ari mongwo bani ha wo dim mo, hasu dim mo, dire sirin ta bol pirekiwa. 17 Pirekire, te Yerusalem pire aposel homa mongwo hobi ere ha wo dim mo, hasu dim mo, dire sirin ta bol pirkiwa. Na sinering gobo ta Arebia wa dungwo bani pire moli oiwa. Moli pire emgi Damaskas malgi pire moliwa. 18 Moli oga oga, me erin sui tai dire tri yia wai sungure, ere Yerusalem pire hamen haung ana holo holo kebena hol pai muru yal Pita kina ereho moliwa. 19 Moliba, aposel hobi tau monangwo gumang hankiwa. Yisas ebering Yems Pita kina nin mongure haniwa. Ap 9:26-30; 11:29-30\n20 Na ha diga i, God maulung bani dia, ha pangwo kara di ni teiwa. 21 Ena emgi na hon ere Siria Silisia probins suri oiwa. 22 Oiba, Yudia probins ari Yisas pir tere grang wine ongwo hobi hana pimba, gumana han po sikimua. 23 Sikire, homa yal Pol nan na sire gale Kraist ha maing pisolaminga pire ol gogo dal na tomiraba, omaga yal i hon Yisas ol wai ol na tongwo ha maing nir si toma dungwo ha i Yudia arihobi pimua. 24 Pire na hana pirere, God haang a yuwo olere, maa e tomua.


Imamat 13 (TOBA)\nI. Patik taringot tu puru ni jolma 1-46. II. Puru na lohot di angka pangkean 47-59.\n1(I.) Dung i ro ma hata ni Jahowa tu si Musa dohot tu si Aron songon on:\n2Tung sura tubu di hulingkuling ni daging ni sada jolma bosar manang butir manang riapriap na olo gabe puru di hulingkuling ni dagingna, ingkon boanon jolma i tu malim Aron, manang tu sada sian angka anakna, naung gabe malim.\n3Ia dung ditangkasi malim i sahit na di hulingkuling ni dagingna i, pola nunga mamontar imbulu di iposiposna i, jala honul rupa ni iposipos i idaon martimbangkon hulingkuling ni dagingna hian, i ma tandana paboa puru do i; ia dung ditangkasi malim i songon i, ramun ma jolma i dohononna.\n4Alai tung sura pe mamontar riapriap di hulingkuling ni dagingna i, hape ndang pola honul idaon martimbangkon hulingkuling i, jala imbuluna pe ndang pola mamontar, ingkon hurungkonon ni malim do jolma na mariposipos i pitu ari lelengna.\n5Tole papituarihon ingkon ulahan ni malim i manangkasi muse; molo tongtong iposipos i diida matana, ndang pola rarat iposipos i di hulingkuling i, ingkon ulahan ni malim i mangkurungkon ibana pitu ari lelengna.\n6Molo dung diulahi malim i paduahalihon manangkasi papituarihon, hape ida ma, nunga lam surut iposipos i, ndada ganda raratna di hulingkuling i, ingkon ias ma ibana dohonon ni malim i, ai baro sambing do i; asal sunsion ni jolma i pangkeanna, laos ias ma ibana.\n7Alai tung sura lam bagas manggagat tu hulingkuling baro i, dung ditangkasi malim i ibana mandokkon ias nian; ingkon ulahan ni malim i paduahalihon manangkasi.\n8Ia dung ditangkasi malim i, hape ida ma, nunga lam manggagat tu hulingkuling baro i, ingkon ramun ma ibana dohonon ni malim i, ai puru do i tutu.\n9Tung sura adong tanda ni puru i tarida di sada jolma, ingkon boanon ibana tu malim.\n10Molo dung ditangkasi malim i, hape ida ma, adong do tutu bosar na mamontar di hulingkuling i, pola mamontar dohot imbulu i dibahen, jala tubu sibuk na so hasea di bagasan bosar i.\n11I ma tandana paboa puru naung leleng di hulingkuling ni dagingna; dibahen i ingkon ramun ibana dohonon ni malim i, ndang jadi hurungkononna ibana, ai nunga andar ramun ibana.\n12Alai tung sura pamosari ni puru i dope di hulingkuling i, jala ditutup puru i sandok hulingkuling ni jolma na hona i sian pakpak uluna sahat ro di palak ni patna, nasa na dapot tangkasan ni malim i.\n13Ia dung ditangkasi malim i, hape ida ma, nunga pola ditutup puru i sandok dagingna, ingkon ias jolma na hona i dohonon ni malim i, ala mamontar sandok dagingna i, ai na ias do ibana.\n14Alai tung sura tarida sibuk na so hasea di dagingna di ari panangkasionna i, ingkon ramun do ibana.\n15Ia dung diida malim i sibuk na so hasea i, ingkon ramun ibana dohononna: Ai sibuk na so hasea i do ramun, i ma puru i.\n16Alai tung sura matapu muse sibuk na so hasea i gabe muba pola mamontar, ingkon ro jolma i tu jolo ni malim.\n17Ia dung ditangkasi malim i ibana, hape ida ma, nunga pola mamontar iposipos i, ingkon ias ma jolma na hona i dohonon ni malim i; ai ias do ibana tutu.\n18Tung sura tubu baro di hulingkuling ni daging ni sada halak, hape malum do muse.\n19Hape tubu muse di iposiposna i bosar na mamontar, manang riapriap tarbontar rara, ingkon tangkasan ni malim ma ibana.\n20Ia dung ditangkasi malim i ibana, hape ida ma, honul do rupana martimbangkon hulingkuling na asing, pola mamontar dohot imbuluna dibahen, ingkon ramun do ibana dohonon ni malim i; ai tanda ni puru do i naung tubu di bagasan baro i.\n21Alai ia dung ditangkasi malim i ibana, hape ida ma, ndang pola mamontar imbulu i di bagasan, jala ndang pola honul martimbangkon hulingkuling na asing, lam surut do tahe, ingkon hurungkonon ni malim ibana pitu ari lelengna.\n22Hape tung sura lam manggagat tu hulingkuling i, ingkon ramun do ibana dohonon ni malim i; ai tanda ni puru do i.\n23Alai tung sura tongtong riapriap i ndang lam rarat, iposipos ni baro i do i, ingkon ias do jolma i dohonon ni malim i.\n24Manang tung sura hona tutung hulingkuling ni daging ni sada jolma, ia dung malum tubu muse di iposiposna i riapriap tarbontar rara, manang bontar sambing pe.\n25Ia dung ditangkasi malim i, hape ida ma, nunga pola mamontar imbulu i dibahen jala honul rupana, puru ma i na tubu sian iposipos ni na matutung i; dibahen i ingkon ramun ibana dohonon ni malim i, ai tanda ni puru do i.\n26Alai ia dung ditangkasi malim i ibana, hape ida ma, ndang mamontar imbulu di iposiposna i jala ndang honul martimbangkon hulingkuling na asing, jala nunga lam surut, ingkon hurungkonon ni malim i ma ibana pitu ari lelengna.\n27Tole papituarihon ingkon tangkasan ni malim i ma ibana; tung sura lam manggagat tu hulingkuling i, ingkon ramun ma ibana dohonon ni malim i, ai bogas ni puru do i.\n28Alai tung sura tongtong riapriap i, ndang lam manggagat tu hulingkuling i, lam surut do tahe, i ma tandana paboa bosar ni na hona tutung sambing do i, ingkon ias do ibana dohonon ni malim i; ai iposipos ni na hona tungtung i do i.\n29Tung sura lotupon baoa manang parompuan di uluna manang di janggutna.\n30Jadi ro malim manangkasi, hape ida ma, honul do rupana martimbangkon hulingkuling, na asing, jala targorsing ia obukna, jala rangkak, ingkon ramun ma ibana dohonon ni malim i, ai puru do lotup i di ulu manang di janggut.\n31Alai ia dung ditangkasi malim lotup i, hape ida ma, ndang pola honul rupana martimbangkon hulingkuling na asing, jala ndang adong obukna na birong disi, ingkon hurungkonon ni malim i do jolma na lotupon i pitu ari lelengna.\n32Tole papituarihon ingkon tangkasan ni malim i ma lotup i, hape ida ma, ndang pola rarat lotup i jala ndang adong na gorsing disi, jala ndang honul rupa ni lotup i martimbangkon hulingkuling na asing.\n33Ingkon gorbangonna ma uluna, alai ndang jadi hona gorbang anggo lotup i, jala ingkon hurungkonon ni malim i jolma na lotupon i paduahalihon pitu ari lelengna.\n34Tole papituarihon ingkon tangkasan ni malim ma lotup i, hape ida ma, ndang rarat lotup i tu hulingkuling jala ndang honul rupana martimbangkon hulingkuling na asing, ingkon ias ma jolma i dohonon ni malim, asal sunsion ni jolma i pangkeanna, laos ias ma ibana.\n35Alai tung sura lam manggagat lotup i di hulingkuling, dung ias ibana didok malim i.\n36Ditangkasi malim i ibana muse, hape ida ma, nunga lam rarat lotup i di hulingkuling, ndang jadi be pola usoan ni malim, manang na gorsing obukna; ai na ramun do ibana.\n37Alai tung sura tongtong lotup i diida matana, jala martumbur obuk na birong disi, naung malum ma lotup i, nunga ias jolma i, ias ma ibana huhut dohonon ni malim.\n38Tung sura marriapriap hulingkuling ni daging ni sada baoa manang parompuan marbolang idaon.\n39Dung i ditangkasi malim, gabe ida ma, jumpangsa riapriap tarlangan di hulingkuling ni dagingnasida i, riapriap sambing do i na tubu di hulingkulingna, jala ias do jolma i.\n40Tung sura marurus obuk ni ulu ni sada baoa pola palpal, na ias do ibana.\n41Tung sura marurus obukna tungkan bohina, pola salaksahon ibana, na ias do ibana.\n42Alai tung sura tubu di palpalna dingkan pudi, manang dingkan jolo, lotup tarbontar rara, puru ma i na tubu di palpalna dingkan pudi manang dingkan jolo.\n43Dibahen i ingkon tangkasan ni malim ibana, hape ida ma, ia jumpangsa bosar na tarbontar rara di palpalna dingkan pudi manang dingkan jolo, idaon songon rupa ni puru di hulingkuling ni daging.\n44Jolma na puruon ma ibana tutu jala na ramun ibana; ingkon ramun ibana huhut dohonon ni malim i, ala bosar na di atas uluna i.\n45Antong manang ise jolma i na puruon naung andap, ingkon sansanan do pangkeanna jala manangkas uluna jala tutuponna sisungutna, jala ingkon jouhononna: Na ramun, na ramun!\n46Antong manang ise jolma na ramun ibana ala ramun tutu; ingkon punjung ibana maringan, ingkon di balian ni parsaraon ingananna i.\n47(II.) Tung sura adong ringkorang ni puru lohot di sada ulos manang sian imbulu ni birubiru manang sian hapas.\n48Manang lohot di torna manang di ipahan, sian hapas manang sian imbulu ni birubiru, manang lohot di hulingkuling manang di aha pe hapandean sian hulingkuling.\n49Tung sura tarrata manang rara ringkorang na lohot i di ulos manang di hulingkuling, di torna manang di ipahan, manang di sandok ulaula na sian hulingkuling, ringkorang ni puru do i tutu; dibahen i ingkon tangkasan ni malim do i.\n50Ia dung diida malim ringkorang i, ingkon simpanonna do ulos na hona i pitu ari lelengna.\n51Ia dung ditangkasi papituarihon, hape lam rarat do ringkorang i di ulos, di torna manang di ipahan, di hulingkuling manang di sandok hapandean na pinauli sian hulingkuling, ringkorang ni puru na manggagat ma i tutu, ramun do i.\n52Ingkon suda tutungonna ulosi manang torna manang ipahan sian imbulu ni birubiru manang sian hapas, manang ulaula dia pe sian hulingkuling, halohotan ni ringkorang i, ai puru na manggagat do i, ingkon suda do i tutungon di bagasan api.\n53Alai tung sura diida malim ndang rarat hape ringkorang i di ulos, di torna manang di ipahan, manang di ulaula dia pe na sian hulingkuling.\n54Ingkon dohonon ni malim jolma i manunsi barang halohotan ni ringkorang i, dung i simpanonna ma i paduahalihon pitu ari lelengna.\n55Molo diida malim ringkorang i, dung hona sunsi, hape ida ma, ndang muba rupa ni ringkorang i idaon, jala nang so ganda raratna, ramun do i; ingkon suda do i tutungonmu di bagasan api, ai naung panggagatanna do i di ruar manang di bagasan.\n56Alai tung sura ditangkasi malim i muse, hape ida ma, nunga manoksang halohotan ni ringkorang i, dung hona sunsi, ingkon sansananna do i sian ulos manang sian hulingkuling, sian torna manang sian ipahan pe.\n57Alai tung sura tong dope tarida di ulos, di torna manang di ipahan manang di ulaula dia pe sian hulingkuling, puru na manggagat ma i, ingkon suda tutungonmu barang halohotan ni ringkorang i di bagasan api.\n58Alai anggo ulos, torna manang ipahan manang dia tahe ulaula sian hulingkuling, anggo dung longkang ringkorang i dung hona sunsi, ingkon sunsion paduahalihon, asa laos ias.\n59I ma patik taringot tu ringkorang ni puru na lohot di ulos, sian imput ni birubiru manang sian hapas, na lohot di torna manang di ipahan manang di ulaula dia pe sian hulingkuling, mandokkon na ias do i manang na ramun.


Bilangan 12 (TOBA)\nI. Parungutunguton ni si Miryam dohot si Aron dompak si Musa 1-3. II. Debata mamintori si Musa naposona i 4-8. III. Puruon si Miryam, hona toru ni Debata, tangiang ni si Musa pamalumhon 9-16\n1(I.) Dung i marmungutmungut ma si Miryam dohot si Aron dompak si Musa, ala jolmana boru Kus i, na binuatna i; ai boru Kus i do na binuatna i bahen jolmana.\n2Jadi ninna nasida ma: Tung holan marhite sian si Musa do huroha Jahowa mandok hatana? Nda dohot do marhite sian hami Ibana mandok hatana? Jadi dibege Jahowa ma hata i.\n3Alai jolma na mardangol situtu do si Musa, gabe lumambok ibana sian saluhut jolma na di atas tano on.\n4(II.) Dung i tompu ma ro hata ni Jahowa tu si Musa dohot tu si Aron dohot tu si Miryam: Ruar ma anggo hamu na tolu mandapothon tu undungundung parluhutan i! Jadi ruar ma nasida tolunsa.\n5Dung i tuat ma Jahowa di bagasan ombun na marsijongjong, laos jongjong di pintu ni undungundung i jala dijou ma si Aron dohot si Miryam, gabe ruar ma nasida na dua.\n6Dung i ninna Jahowa ma: Tangihon hamu ma angka hatangkon: Tung sura adong manang ise sian hamu panurirang ni Jahowa, Ahu papatarhon diringku tu ibana marhite sian pangungkapon, manang marhite sian nipi Ahu mandok hata tu ibana.\n7Alai ndang songon i anggo naposongku si Musa, tung di sandok bagashu do ibana haposan.\n8Tung pamangan tu pamangan do Ahu mangkatai dohot ibana, tung adop bohi be do, ndada marhite sian hata hulingkulingan, tung rupa ni Jahowa sandiri do na niidana. Boasa tung so dihabiari rohamuna mandok hata ungutungut dompak naposongku si Musa?\n9(III.) Dung i marsigorgor ma rimas ni Jahowa mida nasida, laos laho marhalindo.\n10Ombuni pe manginsurut do sian atas undungundung i, jala ida ma, nunga puruon si Miryam mamontar songon itak; humusor ma dohot si Aron mandompakkon si Miryam, jala ida ma, nunga puruon ibana.\n11Dung i ninna si Aron ma tu si Musa: Iale tuanku, unang nian painonahon tu hami dosa i, ala na tarpaoto hami mambahen dosa sisongon i.\n12Unang tung ibana songon silumaksaijur naung satonga suda dagingna di haruruarna sian bortian ni inana!\n13Dung i mangangguhi ma si Musa tu Jahowa, ninna ma: O ale Debata, sai pamalum ma nasida!\n14Dung i ninna Jahowa ma tu si Musa: Tung sura marsitijur amana i tu bohina, nda ingkon tarurak ibana pitu ari lelengna? Dibahen i ingkon tarhurung ibana pitu ari lelengna di balian ni parsaroan i, dung ipe asa jadi jangkonon ibana muse.\n15Jadi tarhurung ma si Miryam pitu ari lelengna di balian ni parsaroan i, sundat dohot situan na torop i borhat, paima dijangkon muse si Miryam.\n16Dung i borhat ma bangso i sian Hazerot jala marsaro nasida di halongonan Elaparan.


I Kronika 27 | Alkitab TOBA\n← I Kronika 28\nI Kronika 26 →\n27:1 On do bilangan ni sandok halak Israel, angka na niuluhon ni angka induk marompuompu dohot angka induk sasaribu dohot sisaratus halak, ro di panuturi angka na marhalado di jolo ri rajai, taringot tu sude ulaon ganup mangihuthon gansina be, marlaho ro sasabulan di saluhut bulan ni na sataon; jala ganup gansi duapulu opat ribu halak toropna.\n27:2 Ia induk ni gansi parjolo di bulan sipaha sada, i ma Jasobeam, anak ni si Sabdiel, jala duapulu opat ribu halak masuk tu gansina i.\n27:3 Sian pinompar ni si Peres do ibana, induk ni saluhut partogi ni parangan di bulan sipaha sada.\n27:4 Ia induk ni gansi di bulan sipaha dua i ma si Dodo, halak Ahohi, si Mikhlot do donganna induk di gansina i, jala duapulu opat ribu halak masuk tu gansina i.\n27:5 Ia induk patoluhon manguluhon parangan di bulan sipaha tolu i ma si Benaia, anak ni malim Joiada; jala duapulu opat ribu halak masuk tu gansina i.\n27:6 I ma si Benaia, ulubalang na umbaritaan sian na tolupulu halak, laos gabe induk ni na tolupulu i, jala anakna si Amisabad donganna induk di gansina i.\n27:7 Ia na paopathon di bulan sipaha opat i ma si Asahel, anggi ni si Joab, jala si Sebadia anakna i donganna, jala duapulu opat ribu halak masuk tu gansina i.\n27:8 Ia na palimahon i di bulan sipaha lima i ma induk si Samhud, halak Jisrahi, jala duapulu opat ribu halak masuk tu gansina i.\n27:9 Ia na paonomhon i di bulan sipaha onom i ma si Ira anak ni si Ikes, halak Tekoa i, jala duapulu opat ribu halak masuk tu gansina i.\n27:10 Ia na papituhon i di bulan sipaha pitu i ma si Heles halak Peloni sian pinompar ni Epraim, jala duapulu opat ribu halak masuk tu gansina i.\n27:11 Ia na paualuhon i di bulan sipaha ualu i ma si Sebekkai, halak Husa i sian halak Zerah, jala duapulu opat ribu halak masuk tu gansina i.\n27:12 Ia na pasiahon i di bulan sipaha sia i ma si Abieser, halak Anatot i sian pinompar ni si Benjamin, jala duapulu opat ribu halak masuk tu gansina i.\n27:13 Ia na pasampuluhon i di bulan sipaha sampulu i ma si Maharai halak Netopa i sian halak Zerah, jala duapulu opat ribu halak masuk tu gansina i.\n27:14 Ia na pasampulusadahon i di bulan li i ma si Benaia, halak Piraton i sian pinompar ni si Epraim, jala duapulu opat ribu halak masuk tu gansina i.\n27:15 Ia na pasampuluduahon i di bulan hurung i ma si Heled, halak Netopa i sian si Otniel, jala duapulu opat ribu halak masuk tu gansina i.\n27:16 Ia angka induk ni marga ni Israel sadasada on do: Sian marga Ruben i ma si Elieser, anak ni si Sikri, sian marga Simeon i ma si Sepatia, anak ni si Maaka.\n27:17 Sian marga Lepi i ma si Hasabya, anak ni si Kemuel; sian pinompar ni si Aron i ma si Sadok.\n27:18 Sian marga Juda i ma si Elihu, sada sian hahaanggi ni si Daud; sian marga Isasar i ma si Omri, anak ni si Mikhael.\n27:19 Sian marga Zebulon i ma si Ismaia, anak ni si Obaja; sian marga si Naptali i ma si Jerimot, anak ni si Asriel.\n27:20 Sian pinompar ni Epraim i ma si Hosea, anak ni si Asasia; sian satonga marga Manasse i ma si Joel, anak ni si Pedaya.\n27:21 Sian satonga marga Manasse na di Gilead i ma si Iddo, anak ni si Sakaria; sian marga Benjamin i ma si Jehasiel, anak ni si Abner.\n27:22 Sian marga Dan i ma si Asarel, anak ni si Jeroham. I ma angka induk ni angka marga ni Israel.\n27:23 Alai ndang masuk tu bilangan dibahen si Daud jolma angka na so gok dope marumur duapulu taon, ala naung diparbagabaga Jahowa hian patoroponna halak Israel, songon bintang angka na di langit.\n27:24 Nunga nian dipungka si Joab, anak ni Nai Seruia mamilangi, alai ndang marujung dibahen; ai ala ni do masa torutoru tu halak Israel; dibahen i ndang disurathon bilangan i tu bagasan buku jamita ariari ni raja Daud.\n27:25 Ia panahatan ni sude ugasan ni rajai i ma si Asmapet, anak ni si Adiel; ia panahatan ni angka ugasan di ladang, di angka huta bagasan dohot di angka huta na gonting, i ma si Jonatan, anak ni si Usia.\n27:26 Ia panahatan ni halak parumauma, angka na mangula di balian i ma si Esri, anak ni si Kelub.\n27:27 Ia panahatan ni angka porlak anggur i ma si Simei, halak Rama i; ia panahatan ni anggur angka na pineop di angka porlak anggur i ma si Sabdi, halak Syifmi.\n27:28 Ia panahatan ni porlak hatubuan ni hau Jetun dohot hau ara harangan na di rura, i ma si Baal-Hanan, halak Geder; ia panahatan ni bagas parpeopan miak i ma si Joas.\n27:29 Ia panahatan ni lombu angka na manjampal di Saron, i ma si Sirtai, halak Saron i; ia panahatan ni lombu angka na di rura i ma si Sapat, anak ni si Adlai.\n27:30 Ia panahatan ni unto, i ma si Obil, halak Ismael i; ia panahatan ni halode boruboru, i ma si Jehdeia, halak Meronot i.\n27:31 Ia panahatan ni birubiru, i ma si Jasis, halak Hagar i. I ma saluhut jolma panahatan ni ugasan ni raja Daud.\n27:32 Alai anggo si Jonatan, hasudungan ni si Daud, i ma panuturina, bapa na pantas marroha jala na pistar; ia si Jeiel, anak ni Hakmoni, i ma dongandongan ni angka anak ni rajai.\n27:33 Si Ahitopel pe panuturi ni rajai do; jala si Husai halak Arki, i ma aleale ni rajai.\n27:34 Jadi dung salpu si Ahitopel soluk ma si Joiada, anak ni si Benaia dohot si Abiatar, alai anggo si Joab partogi ni parangan ni rajai do.


06. Hananaek ni Tuhan Jesus | Anyreff.wordpress.com\nArchive for the ‘06. Hananaek ni Tuhan Jesus’ Category


V MUSA 26 - BIBLE & BUKU ENDE ONLINE\n26:1 Ia dung masuk ho tu tano, silehonon ni Jahowa, Debatam tu ho bahen partalianmu, dung disoluk ho tano i laos maringan disi.\n26:2 Ingkon buatonmu ma sian patumonaan ni sandok parbue ni tano i, na dapot ho sian tanomi, naung nilehon ni Jahowa, Debatam tu ho, jala pamasuhonmu do i tu bagasan ampang, jala boanonmu do i tu inganan sipilliton ni Jahowa, Debatam bahen inganan di Goarna.\n26:3 Dung i ingkon topotonmu ma malim di angka ari uju i, jala dohononmu tu ibana: Na pabotohon ma ahu sadarion di adopan ni Jahowa, Debatam, naung masuk ahu tu tano, naung niuarihon ni Jahowa hian tu angka ompunami, lehononna tu hami.\n26:4 Dung i ingkon buaton ni malim i ma hirang i sian tanganmu jala peakkononna do i di adopan ni langgatan ni Jahowa, Debatam.\n26:5 Dung i dohononmu ma hatam mandok songon on di adopan ni Jahowa, Debatam: Halak Ram na madoado do anggo damang, dung i tuat ibana tu Misir, laos mardagangdagang disi, mardongan otik jolma, hape gabe bangso na bolon, na gogo jala na torop bilanganna ibana disi.\n26:6 Alai ro ma halak Misir mambahen na so uhum tu hami, jala dirupa hami, jala diampehon ulaon na poran tu hami.\n26:7 Jadi mangangguhi ma hami tu Jahowa, Debata ni ompunami, gabe ditangihon Jahowa do soaranami jala marpanatap rohana di pardangolan, hangaluton dohot hagogotan na huahap hami.\n26:8 Dung i ditogihon Jahowa ma hami ruar sian Misir marhite sian tangan na gogo dohot marhite sian botohon na toltol dohot marhite sian hasonggoton bolon, mardongan angka tanda dohot halongangan.\n26:9 Jala diboan hami sahat tu inganan on, jala dibasabasahon tu hami tano on, tano habaoran ni susu dohot situak ni loba.\n26:10 Nuaeng pe, ida ma, ahu mamboan patumonaan ni parbue ni tano, na nilehonmi tu ahu, ale Jahowa! Laos tinggalhononmu ma ampangi di adopan ni Jahowa, Debatam jala marsomba ho di adopan ni Jahowa, Debatam.\n26:11 Jala ingkon marlas ni roha ho mida sude na denggan naung nilehon ni Jahowa, Debatam tu ho dohot tu isi ni bagasmu; songon i ho ro di halak Lepi dohot halak dagang na di tongatongami.\n26:12 Ia dung sun dipapungu ho sandok parpuluan ni gogo ni tanomu di taon patoluhon, i ma taon parpuluan, jala ia dung dilehon ho tu halak Lepi, tu halak dagang, tu dakdanak na sopot so marama dohot tu parompuan na mabalu, asa mangan nasida di bagasan angka hutam jala bosuran.\n26:13 Ingkon dohononmu ma di adopan ni Jahowa, Debatam: Nunga hupaholang ugasan na badia sian jabu i, angkup ni nunga hulehon tu halak Lepi, tu halak dagang, tu dakdanak na sopot so marama dohot tu parompuan na mabalu, hombar tu sandok tonami, naung tinonahonmu tu ahu, ndang hulaosi nanggo sada sian angka tonami, jala ndang huhalupahon.\n26:14 Ndang adong na hupangan sian i uju di hinamagongku, jala ndang adong hubuati sian i laho paramunhon, jala ndang adong hulehon sian i bahen boan ni na mate. Nunga hutangihon soara ni Jahowa, Debatangku, nunga hubahen sandok hombar tu na tinonahonmi tu ahu.\n26:15 Sai manatap ma Ho sian ingananmu na badia i, sian banua ginjang i, sai pasupasu huhut bangsom Israel dohot tano naung nilehonmu tu hami, songon naung niuarihonmu tu ompunami, tano habaoran ni susu dohot situak ni loba.\n26:16 Apala sadarion ma Jahowa, Debatam manonahon tu ho, ingkon ulahononmu angka aturan on dohot uhum, ingkon radotanmu jala ulahononmu angka i sian nasa roham dohot sian nasa ateatem.\n26:17 Nunga diparbaga ho sadarion ingkon Jahowa do Debatam, jala ingkon marparange ho di angka dalanna, jala ingkon radotanmu angka aturanna, angka tonana dohot uhumna, jala ingkon tangihononmu soarana.\n26:18 Jahowa i pe nunga marbagabaga tu ho sadarion, ingkon ho do gabe bangso hapunjunganna, songon naung pinarbagabagana i hian tu ho, jala ingkon radotanmu sude angka tonana.\n26:19 Asa Ibana mambahen ho tumimbul sian saluhut bangso parbegu, angka naung jinadihonna bahen pujipujian dohot marbarita dohot bahen hamuliaon, jala asa ho gabe bangso na badia di Jahowa, Debatam, songon naung nidokna hian.


2 Tawarikh 8 (TOBA)\nI. Raja Salomo umpungka angka huta. Ulaon rodi 1-11. II. Parture ni ulaon pamelean. Parparauon 12-18.\n1(I.) Jadi dung salpu na duapulu taon lelengna raja Salomo paulihon joro ni Jahowa dohot bagasna sandiri.\n2Dipagonting si Salomo huhut huta angka na pinaulak ni si Hiram tu si Salomo, jala disagihon halak Israel maringan disi.\n3Dung i borhat ma si Salomo tu Hamat-Zoba jala dipapatu do i.\n4Dung i dipagonting ibana ma huta Tamar di halongonan, ro di sude huta parpeopan arta, angka na pinagontingna di Hamat.\n5Dipagonting muse Bethoron julu dohot Bethoron jae, asa gabe huta na gonting situtu, marparik, marpargumbangan dohot marransangransang.\n6Tole muse Baalat dohot sude huta parpeopan arta, angka na di si Salomo, ro di sude huta inganan ni hureta porang dohot sude huta inganan ni jolma parsihundul dohot nasa esehesek ni si Salomo, na hinalomohon ni rohana naeng paulionna di Jerusalem, di Libanon dohot di sandok tano ginomgomanna i.\n7Anggo saluhut halak situan na torop i na tinggal sian halak Het i, Amori, Perisi, Hevi dohot Jebusi, angka na so sian halak Israel.\n8Pinomparnasida i tahe, angka na tinggal sian pudinasida di tano i, angka na so nirendephon ni halak Israel, angka i ma hona rodi dibahen si Salomo rasirasa sadarion.\n9Alai anggo sian halak Israel ndang adong nanggo sahalak hona ulaon rodi dibahen si Salomo; ingkon gabe jolma parmusu nasida, gabe induk ni angka ulubalangna dohot induk ni angka huretana porang ro di angka jolma parsihundul.\n10Jala on do induk angka na pinabangkit mamatamatahon ulaon na nidokkon ni raja Salomo, dua ratus limapulu halak toropna.\n11Dung i didokkon si Salomo ma boanon nangkok boru ni si Firaun sian huta ni si Daud tu jabu naung pinaulina di nasida, ai ninna do: Ndang jadi maringan jolmangku di bagasan jabu ni si Daud, raja ni Israel, ai badia do angka inganan i, ala naung masuk tusi poti ni Jahowa.\n12(II.) Olat ni ma si Salomo mamelehon angka pelean situtungon tu Jahowa di atas langgatan ni Jahowa, na pinajongjongna di adopan ni emper i.\n13Ganup di arina be dipelehon hombar tu tona ni si Musa, di angka ari Sabbat, di poltak ni bulan, di angka ari raya naung binuhul, tolu hali di bagasan sataon, i ma di ari raya sagusagu na so niasoman, tole ari raya sisaminggu dohot di ari raya parlapelapean.\n14Dung i didokkon rajai ma jongjong angka malim marguru tu gansina mangaradoti tohonanna, hombar tu uhum na binahen ni si Daud, amana i, tole halak Lepi mangaradoti tohonanna laho mamujimuji Debata dohot marhalado di adopan ni angka malim i, ganup di arina be; tole angka sijaga bahal marningot gansina be di ganup bahal; ai songon i do parenta ni si Daud, halak ni Debata.\n15Jala ndang adong nanggo sahalak na mangalaosi tona ni rajai taringot tu angka malim dohot halak Lepi dohot taringot tu sude hata dohot arta.\n16Jadi sun ma dipadiri saluhut ulaon ni si Salomo sahat ro di ari haoojak ni joro ni Jahowa, sahat ro di sunna tahe. Jadi sun ma tutu joro ni Jahowa.\n17Uju i ma laho si Salomo tu Esion Geber dohot tu Elat na di topi laut di bagasan tano Edom.\n18Dung i ditongos si Hiram ma tu ibana angka kopal marhite sian naposona dohot naposo angka na somal marlayar di laut. Jadi marlayar ma nasida rap dohot naposo ni si Salomo tu Opir, jala diboan sian i sere opat ratus limapulu talenta godangna jala diboan do i tu raja Salomo.


Die 10 Besten Hotels nahe Mulino di Basiano, Morimondo\nBeste Hotels nahe Mulino di Basiano, Morimondo\nStrada Statale 526, Morimondo, Italien\nLesen Sie Bewertungen zu Mulino di Basiano.\n1.408 von 6.147 Unterkünften passen zu Ihren Filtereinstellungen. Alle Filter löschen\nFilternBeliebige Entfernung ab Mulino di Basiano\n3,5 km von Mulino di Basiano\n5,8 km von Mulino di Basiano\n10,1 km von Mulino di Basiano\n10,4 km von Mulino di Basiano\n11,1 km von Mulino di Basiano\n11,3 km von Mulino di Basiano\n12,0 km von Mulino di Basiano\n12,2 km von Mulino di Basiano\n12,4 km von Mulino di Basiano\n12,6 km von Mulino di Basiano\n12,8 km von Mulino di Basiano\n13,6 km von Mulino di Basiano\n14,0 km von Mulino di Basiano\n14,1 km von Mulino di Basiano\n14,3 km von Mulino di Basiano\n14,5 km von Mulino di Basiano\n14,7 km von Mulino di Basiano\n15,7 km von Mulino di Basiano\n15,9 km von Mulino di Basiano\nVia Lorenteggio 278, 20152 Mailand, Italien\n16,0 km von Mulino di Basiano